
Diasabra madruga 2.30 Central di Polis, ta haya diferente yamada 
cu tin un homber benta for di tino riba caminda, na altura di Cas di 
Cultura. E persona ta mustra di ta masha maltrata y ta for di tino. 
Diadomingo mainta den dia cla por a mira un grupo di hende aten- 
diendo un pleito formal dilanti di e nightclub. Golden Gate den Caya 

G.F. Betico Croes. 

BABY SfftA DBM AUTO 
TRANSPCRTACU MAXI MO 
URGENQ A PA BOQOFA 

Nicole Hoevertsz a informa 
AWEMainta ayera tardi, di a 
caba di ricibi e fabuloso noticia 
for di Lima, Peru, cu e selec- 
cion di landamento sincroniza 
den e categoria “Junior” (e 
categoria cu ta participa fin 
di e luna aki den Weganan di 
Reino) a sali Campeon di su 
categoria. Esta despues di a 
calcula e resultadonan di tur 
evento (solo, duet, team) den e 
categoria di edad aki. 
Manera cu a informa anterior- 
mente caba, Aruba a sa di gana 
e medaya di oro diasabra ul¬ 
timo den e categoria “Junior”, 
como tambe brons den solo. 


OHCLmSIISnADLAJSm AIRPCRT 

Durante weekend nos 
a wordo sorprendi 
pa mira un choler 
sinta dilanti e salida 
di airport. Esta un 
bunita imagen pa nos 
turistanan wak ora di 
baha for di avion. E 
choler aki a keda sinta 
pa varios minuut y 
sigur tabata duna un 
mal vista. Bon Bini na 
Aruba, Ordo y Pros- 
peridad tur dia! 

VAIMZAUSMODLÅNT! CFICINAD H4C 



Diadomingo anochi aigun anti social a haya ta bon di 
cende un baki sushi dilanti e oficina di HAC na Candela, 
brandweer a ser yama cu urgencia ya cu esaki tabata hopi 
serca di e oficina cu ta bou remodelacion. 

Baby cu tabata sera den auto 

Mester a ser transporta cu maximo urgencia pa Bogota, 

Colombia, ya cu el a bira mas serio 



ORA cu tur hende tabata 
masha contento, cu e baby, 


cu siman pasa, a ser haya sera 
den auto di su tata, kende a 
lubida di bah’e na cresh, a sali 


for di Cuido Intensivo y cu e 
ta recuperando, ayera diado- 
mingo, nos a haya e noticia, cu 
urgencia, el a ser transporta 
pa Bogota, Colombia, ya cu su 
situacion a bira peor. 

Dia cu el a sali for di Cuido 
Intensivo, vocero di Hospital, 
Bob Harms a admiti cu e no 
por bisa, si e baby lo keda 
100% bon, pero cu tempo lo 
demostra esey. 

Tabata den fin di siman, segun 
informacion cu nos di AWE- 
Mainta a haya, cu e baby a 
haya dos atake celebral, cu a 


mand’e den coma. Esey mester 
a tuma lugar siman pasa, pa 
cual inmediatamente e ex- 
pertonan medico a conseha 
pa mihor transporta e baby 
cu maximo urgencia pa un 
hospital mas specialisa, cu ta 
na Bogota, Colombia. 

Pero no por a mande diasa- 
bra ultimo, ya cu manera ta 
conoci, e compania di Air Am¬ 
bulance di Rupert Richard ta 
“grounded” pa autoridadnan 
di Aviacion Civil, y como tal 
e no por ni actua como inter- 
mediario pa haya avion pa 
transporta e baby, y mester a 


busca otro compania di afo y 
den e caso aki for di Colombia 
mes, pa cual mester a regia tur 
su permiso p’e compania aki 
por bin recoge e paciente na 
Aruba, pa hib’e Colombia. E 
papeleo no a keda cla diasa- 
bra, y tabata te diadomingo 
mainta, 9 or ora cu e avion di 
ambulance flight aki a yega 
Aruba pa como 2 ora despues 
a sali pa Bogota, Colombia. 

Hunto cu e baby a biaha tambe 
su mayornan. Su situacion ta 
hopi delicado y ta keda nos pa 
nos tur reza, pa salba bida di e 
angelita aki. 


Un otro senal di alerta pa Marisol Lopez Tromp cu 

ensenansa na Aruba ta den crisis 

Studiantenan cu a caba MAVO y nan mayornan a manda un carta pa e minister riba nan preocupacion pa cu nan futuro 


STUDIANTENAN y mayornan 
preocupa a dicidi di manda un 
carta pa minister di Ensenansa, 
Marisol Lopez-Tromp relaciona 
cu nan frustracion awor cu nan 
a caba nan MAVO y toch no a 
haya e oportunidad pa drenta 
Colegio Arubano. 

Den e carta nan ta indica cu 
Colegio Arubano aigun ana 
atrasastopcue“E-klas”. Fuera 
di esaki e scolnan a haci nan 
normanan pa acepta alumno 
mas stricto. Un alumno cu 
actualmente no ta cumpli cu e 
norma-/exigencianan ta obliga 
pa bai un scol MBO (Middel- 
baar beroepsonderwijs), na 
Aruba E.RI. (Educacion Profe- 
sional Intermedio). 

Nan ta considera cu no ta acept- 
abel cu un alumno di MAVO 
kende ta relativamente hoben 
ainda, 15 pa 18 ana, no por 
atende scol di HAVO den dia y 
lo mester sigui esaki den oranan 
di anochi. Esaki lo por ta hopi 
demotivante pa e alumno. Ta 
parce nan imposibel cu ta inten- 
cion di gobierno pa manda un 
alumno asina hoben pa un scol 


durante oranan di anochi. Mi- 
rando e hecho cu dentro di poco 
lo introduci e ley di ensenansa 
obligatorio, e grupo firmante ta 
considera cu lo mester crea mas 
alternativa pa e grupo aki. 

Nan ta bisa e minister cu un 
exigencia pa drenta HAVO ta 
un diploma di MAVO. Pues 
un alumno cu un diploma di 
MAVO tin derecho di admision 
na HAVO. Esaki ta posibel pa 
HAVO di anochi! No ta sensato 
pa un hoben di 15 ana ta riba 
caya anochi, aunke ta pa bay 
scol. 

Banda di esaki nan ta menciona 
cu e scholnan di MBO ta super- 
pobla y tampoco por ofrece ad¬ 
mision. Un alumno asina no tin 
posibilidad pa sigui scol. Fuera 
di esaki aigun scol MBO a hisa 
nan exigencianan pa drenta. 
Esaki ta haci cu e escohencia 
pa sigui ensenansa ta bira mas 
chikito. 

Igualmente por lesa den e carta 
cu toch tin alumnonan di MAVO 
ta drenta den di tres klas di 
HAVO, algo cu por ta hopi de¬ 
motivante, pasobra e ora nan 


mester sigui tur “vak” di nobo. 
Fuera cu tin cierto exigencianan 
pa por drenta den di tres klas 
di havo. 

Algo cu nan ta presenta den 
e carta ta un fenomeno cu a 
wordo trata na varios ocasion 
caba y cu ta un preocupacion 
creciente entre nos comunidad. 
Esey ta cu despues di MAVO 
tin masha poco escohencia pa 
MBO na Aruba, esaki compara 
cu Hulanda. Pesey no ta husto 
pa dal porta di Colegio sera, si 
ta e scol aki ta ofrece e unico 
oportunidad pa sigui un estudio 
mas avansa segun escohencia 
di alumno. 

Manera AWEMainta a presenta 
caba na diferente ocasion, e 
grupo di studiantenan y nan 
mayornan ta indica tambe cu 
e resultadonan di esnan cu a 
pasa nan examen a baha con- 
siderablemente na tur despues 
cu a introduci ciclo basico aigun 
ana atras. Ana pasa hende por 
a mira esaki claramente na e 
scolnan di MAVO y e ana aki 
tambe na HAVO (Colegio). 

E normanan di avansa di klas 


mes nan a suavisa loke ta haci 
cu awor un alumno ta cambia 
klas mas facil. Hasta nan a in¬ 
troduci un di dos oportunidad 
pa e testnan di scol (SO) di den 
di cuatro klas. Ana pasa hasta 
nan a conta e cifra di Papia- 
mento di e di tres klas como 
cifra pa examen, asina cu mas 
alumno por a pasa examen cu 
exito. Pero si, mientras tanto 
nan ta corta e posibilidad pa 
sigui ensenansa, hustamente 
unda alumnonan lo mester 
haya mas oportunidad. 

E grupo preocupa aki ta puntra 
nan mes kico lo mester sosode 
cu alumnonan cu no ta madura 
ainda pa scohe y nan ta haya 
nan obliga pa bay un scol MBO 
riba un mercado limita. 
Alumnonan cu no kier scohe 
un di e scolnan MBO existente, 
pasobra nan ta desea un difer¬ 
ente carera, ta haya nan forza 
pa schohe algo cu no ta pas pa e 
direccion cu nan kier bay. Hopi 
bes e alumnonan aki ta faya; 
wak resultadonan di E.P.I. 
Hopi alumno ultimo ananan no 
a logra pasa e prome ana di EPI. 


Fuera di esey na EPI tin hopi 
hoben ta cay afor (drop-outs); 
drop-outs ta vulnerabel y tin 
poco oportunidad riba mercado 
laboral. 

Na HAVO nan no ta mira esa¬ 
ki como nan problema. “Nos 
lo kier sa anto ta cu kende 
nos mester papia, pasobra e 
problema mester di solucion 
y preferibelmente mas pronto 
posibel, prome cu mas alumno 
keda riba caya. Sperando un 
contesta pronto y positivo di Su 
Excelencia, no mas tarda cu dia 
15 di juli benidero”. 

E carta aki ta un otro senal 
di alarma pa e minister cu pa 
ananan largo a neglisha ense¬ 
nansa y awor ta hayando su 
mes cu e batata cayente den 
su scochi. E mester splica e 
hobennan aki, cu no kier keda 
cu solamente un diploma di 
MAVO, cu kier sigui studia pa 
tin un mihor porvenir, kico su 
gobierno y e mes lo haci pa nan 
por logra nan meta, cu na final 
ta un meta pa Aruba mes, esta 
sigui cu nan estudio! 

Adiccion ta un problematica creciente den nos 
comunidad pa falta di atencion di gobierno 

AVP ya caba ta prepara pa atende cu e situacion aki for di momento cu drenta gobierno 



SITUACION di adiccion na Aruba ta 
creciendo practicamente tur dia y te na 
e momentonan aki no por mira ningun 
tipo di atencion real for di gobierno pa 
cu e problematica nacional aki. 

Otmar Oduber, for di promer cu el a 
drenta politica, semper a dedica aten¬ 
cion na e problematica aki y a mustra 
riba e hecho cu si no atende cu esaki 
rapidamente na nivel nacional y spe¬ 
cialmente den un forma preventivo, e 
lo bira un situacion hopi preocupante. 
Awe lamentablemente e situacion aki a 
yega na e nivel aki, y toch asina mes no 
ta mira ningun medida ta wordo tuma 
dor di gobernantenan actual. Mas bien 
por mira con nan ta laga e situacion 
aki na nos isla tuma lugar sin tuma e 
pasonan debido. 

Ora papia di adiccion hopi hende ta 
pensa cu ta trata solamente di droga- 
diccion, pero tin hopi otro tipo. 


Un di esunnan mas grave ta alcohol- 
ismo, y esaki ta uno creciente bou di 
nos hobennan. Por mira con e consumo 
di alcohol entre e hobennan inclusive 
bou 18 aha ta saliendo for di man y a 
pesar cu a bin cu un propuesta di cam- 
bio di ley den Parlamento pa aumenta 
edad pa un hoben por cumpra alcohol 
di 16 pa 18 aha, esaki ainda no a pasa, 
mustrando asina e falta di interes cu 
tin di esnan di MEP. 

Un di e problemanan grandi di alco- 
holismo bou di hopi di nos hobennan 
ta cu ta yega un momento caminda cu 
bebida alcoholico no ta suficiente pa 
nan y nan ta bay over pa consumo di 
droga cu tur e consecuencianan negati¬ 
vo cu esaki ta trese cune, specialmente 
ora esaki ta yega na e punto cu nan ta 
cuminsa realiza actividadnan delic- 
tivo pa haya placa pa por cumpra nan 
droga y finalmente ta bira adictonan 
problematico ambulante, comunmente 
yama choller. 

Gobierno y Parlamento mester tuma 
pasonan urgente, awor no solamente 
preventivo pero tambe curativo ya cu 
e problema a yega e punto grave caba 
unda e cantidad di chollernan ta au- 
mentando dia pa dia. 

Durante Gabinete Eman III a pasa un 
ley di curatela, caminda cu e adictonan 
aki por a wordo cera pa un tempo limita 
pa asina nan por haya e tratamento 
necesario pa combati e enfermedad aki 
y asina laga e personanan aki bira ciu- 
dadanonan responsabel cu ta contribui 


na desaroyo di nos pais atrobe. Awe, 8 
aha despues, e ley aki no a wordo usa 
y mucho menos a crea e facilidadnan 
necesario pa e personanan aki haya e 
tratamento necesario. Loke Gabinete 
Oduber a haci ta bin cu un shelter den 
centro di ciudad, pagando miyones 
di florin pa aha pa e adictonan prob¬ 
lematico aki por drenta come, baha 
y drumi, pero sin haya ningun tipo di 
tratamento. Loke e shelter aki a haci 
mas bien ta core cu nos hendenan for 
di centro di ciudad y comerciantenan 
ta sufriendo e consecuencianan di 
dje, caminda cu pa nan por sobrevivi 
mester a busca otro lugar pa habri nan 
negoshi. Banda di esaki e atractivo 
cu Caya Grandi tabatin antes ora cu 
hopi hende tabata bay cana anochi pa 
window shopping a desaparece total¬ 
mente y awe Caya Grandi den oranan 
di anochi parse mas bien un ghost town 
caminda e bentanan di e negoshinan ta 
cera cu rolluiken y tralinan. Pesey mes, 
AVP a bisa cu un di e promer pasonan 
cu lo bay tuma ta cera e shelter na 
Playa y despues lo cuminsa duna e bida 
necesario back no solamente na Caya 
Grandi pero na henter e areanan rond 
di dje, unda cu lo por mira un desaroyo 
positivo atrobe tumando lugar den nos 
centro di ciudad. 

Banda di esey, Otmar Oduber ta men- 
ciona tambe cu ya caba for di oposicion 
e mes hunto cu su colega Mike de Meza 
a acerca Hogares Crea na Santo Do- 
mingo y a haya un carta di e presidente 


di Hogares Crea internacional for di 
Puerto Rico pa haya asistencia for di e 
instancia reconoci aki pa guia e proceso 
di recuperacion di e adictonan. 

Aki el a gradici tambe e iniciativa di 
varios compania priva cu a dicidi di 
acerca Hogares Crea pa yuda varios 
di e adictonan ambulante, y por bisa 
cu tin varios cu ta bayendo den e bon 
direccion caba. 

Na momento cu AVP drenta gobierno 
lo sigui carga e iniciativa aki caminda 
cu no solamente lo manda adictonan 
den exterior pa nan recuperacion, ca¬ 
minda cu e gastonan lo ta hopi menos 
cu loke ta wordo paga awendia pa e 
shelter unda cu pa aha ta pagando 100 
mil florin pa cada adicto sin cu tin un 
resultado positivo ta bin for di dje. 
Tambe Otmar Oduber ta expresa cu e 
ley di curatela lo wordo aplica, mescos 
cu e cambio di ley pa benta di alcohol 
na nos hobennan unda cu lo subi e edad 
minimo te na 18 aha. 

Banda di esey lo bin tambe cu diferente 
pasonan y actividadnan di prevencion 
y sigur lo duna e sosten necesario na 
tur e instancianan cu pa ahanan largo 
a bin ta trahando riba e tereno aki y cu 
lamentablemente no a haya e yudanza 
for di gobierno. 

Esaki ta solamente aigun di e pasonan 
cu AVP lo tuma pa yuda nos isla sali 
for di e problematica di adiccion cre¬ 
ciente cu nos ta bibando aden, segun 
e parlamentario Otmar Oduber a duna 
di conoce. 


Mayoranan ta puntra 

Ta for di ki dia ta obligacion prome cu firma pa prestamo 
di estudio, mester atende un seminario di Insight 


NADA contra di ningun organisacion 
cu kier un bon pa nos hubentud, pero 
loke si ta ser cuestiona, con Depar- 
tamento di Ensenanza ta manda un 
carta pa tur mayor di studiantenan cu 
a aplica pa un prestamo di estudio, cu 
prome cu nan firma pa dicho prestamo, 
ta obliga di atende un seminario di 
Insight. 

Esaki hamas por ta un condicion. Kier 
men, si e studiante no atende e semi¬ 


nario di Insight aki, lo nifica cu e no 
por haya su prestamo? Esaki ta contra 
di nos Constitucion, cu ta bisa cu nos 
tin libertad di religion, no por tin dis- 
criminacion di raza, etc. 

Pesey, tin mayor, unabes di a recibi e 
participacion aki di Departamento di 
Ensenanza, firma pa su guia pa estu¬ 
dio, Sharine Croes, a cuestiona esaki 
seriamente y a dicidi di bay prensa 
cune. 


Cu un condicion asina, manera nos a 
senala caba, ta violacion di nos Con¬ 
stitucion. Manera un mayor a informa 
nos, di mes tin hopi duda di Insight, 
p.e. tin pais ta considere un secte, otro 
ta haya cu e ta pone yuinan contra nan 
mayornan etc. Anto awor, nos propio 
Departamento di Ensenanza ta bin bisa 
cu e ta obligatorio pa participa, anto 
nos ta kere cu esaki si ta di mas. 


Un biaha mas, seminarionan di Insight 
por ta hopi bon, pero hamas e mester 
bira algo contra di boluntad, esta 
manera senala, obligatorio, prome cu 
firma e prestamo cu Gobierno ta duna 
un studiante. E seminarionan aki ta 
cuminsa manan y ta finalisa diabierne 
aworm, pero diahuebs e ta finalisa cu 
un CandleLight Celebration, cu partici¬ 
pacion tambe di e mayornan. 












Actividadnan di candidatonan cu focus 
riba salud cu poco sosten di publico 


DEN ultimo dianan por a tuma 
nota cu candidatonan riba 
diferente lista cu ta focus riba 
salud a realiza actividadnan cu 
lamentablemente no a conta cu 
sosten di publico. Por menciona 
dos di nan, pero esey no kier¬ 
men cu ta esakinan so. E hiking 
organiza dor di Gregory Lacle di 


PDR cu a pesar di tabata pa un 
bon causa, no a haya e sosten 
di nos hendenan y ta practica- 
mente e mesun candidatonan y 
nan famianan ta esunnan cu a 
participa. E otro ta e bario night 
di Richard Visser na San Nicolas 
cu contrario na esun di Noord, 
tabata basta bashi. 


Cual lo ta e causanan pa e falta 
di interes aki lo mester wordo 
analiza, pasobra ta trata di ac¬ 
tividadnan cu sigur ta contribui 
na mehoracion di nos salud. 
Falta di promocion sigur e no ta 
pasobra nan tur dos a conta cu 
basta publicidad den diferente 
medio. Un posibilidad ta falta 


di interes di pueblo pa cu esaki, 
siendo cu ta un tema di hopi 
importancia, mirando e estadis- 
ticanan alarmante tocante nos 
salud, unda cu nos isla ta conta 
cu un porcentahe masha halto 
mes di sobrepeso, problemanan 
di sucu, di presion y di curazon. 
Por ta e candidatonan aki lo 


mester busca un mihor manera 
pa yega nos hendenan y asina 
motivanan pa ta mas activo 
den e tipo di eventonan aki cu 
na final no mester wordo mira 
como un actividad politico sino 
mas bien como un activad cu lo 
yuda cada un di nos mehora nos 
calidad di bida. 


E politica di degeneracion na Aruba mester yega su fin 


UN preocupacion cu ta bin 
dilanti den tur eleccion ta e 
famoso cumpramento di voto, 
caminda un ofo otro partido 
ta ofrece un suma di placa of 
cualkier otro ‘regalo’ na un per¬ 
sona contal cu nan vota pe den 
eleccion. Esaki ta un practica cu 
ta degenera politica na Aruba y 
na cualkier otro parti di mundo 
y mester busca e manera pa 
caba cune. 

Den e ultimo simannan e tema 
aki a bin hopi den publicidad 
atrobe caminda tabata ata- 
cando un partido politico di ta 
pagando un suma di placa pa 
lanta bandera y tambe cu lo ta 
lantando bandera sin permiso. 
Inmediatamente a bin un reac- 


cion riba esaki bisando cu esaki 
no ta berdad cu na ningun mo¬ 
mento esaki ta e caso. Inclusive 
a yega na e punto caminda un 
persona cu su nomber a wordo 
menciona a pidi pa menciona 
e adresnan caminda esaki lo 
a pasa, pasobra e ta para pa 
su palabra cu esaki no a tuma 
lugar. 

Di otro banda tambe ta tende cu 
tin un otro partido ta pagando 
sumanan cuantioso djies pa 
plak sticker riba nan auto y mas 
ainda pa lanta borchi na nan 
cas, specialmente na e lugarnan 
strategico. Por a compronde cu 
esaki no ta bay sin mas y mester 
firma un contract cu mester 
wordo respeta of lo mester en- 


trega e placa back. 

No por laga afor un otro prac¬ 
tica, cu a pesar cu ningun hende 
ta bin dilanti cu pruebanan 
di esaki, ta algo cu den boca 
di pueblo ta wordo comenta 
masha hopi mes, esta cu ta 
duna placa, paga aigun cuenta 
of duna algo como ‘regalo’ pa un 
persona vota pa tal candidato. 
E persona aki ta haya un celu- 
lar cu camara cu cual e mester 
drenta den e hokie ora di vota 
y saca e potret di pa cual candi¬ 
dato el a vota. 

Comision di Bon Boluntad no 
por yega asina leu, y tampoco 
entidadnan hudicial mientras 
cu ningun keho oficial wordo 
entrega y naturalmente cu 


pruebanan wordo presenta. 
Mientras cu no tin un hende 
ta bin dilanti cu e curashi nec- 
esario y denuncia esaki, pero si 
mester busca aigun forma pa 
preveni cu e practicanan aki 
tuma lugar, un practica cu ta 
degenera e sistema di politica 
na Aruba y no ta contribui na 
nada na nos democracia. 

Un persona no mester lanta 
bandera, pega sticker of vota 
pasobra nan a haya algo di un 
candidato of un partido. Pueblo 
mester analiza loke e partido 
a haci den gobernacion, den 
oposicion of inclusive pafor di 
Parlamento, pero tambe wak, 
scucha y lesa kico nan plannan 
ta pa futuro di Aruba, wak si 


nan plan di gobernacion ta 
algo factibel, algo cu en berdad 
por yuda nos isla bay dilanti y 
no simplemente promesanan 
bunita pero cu no lo mira luz 
di dia. 

E placa cu un persona ta haya 
pa hisa bandera, plak sticker 
of vota pa un hende ta caba, 
pero e consecuencia di e voto 
ta dura por lo menos 4 ana y 
no precisamente e lo contribui 
na desaroyo di nos pais, y di e 
persona mes. Un hende mester 
ta conciente di e balor di su 
voto, pasobra un solo voto por 
haci e diferente entre un bon 
partido of un partido mediocre 
den gobernacion! 


SternGM.com is Live, t’e website nobo pa facilita tur 
esnan cu ta busca un auto nobo of segunda mano 


CU hopi orguyo SternGM ta 
anuncia cu desde awe e website 
nobo www.sterngm.com ta live 
riba internet. Stern conhunta- 
mente cu Power Systems a dis¬ 
ena un website cu ta facil pa usa 
y ta duna tur esnan cu ta busca 
un auto nobo of usa, un layout 
simpel y agradabel pa surf. 

Riba e homepage bo por aprecia 
tur e modelonan di Chevrolet 


riba un forma original ta pose 
na diferente lugar aki na Aruba. 

Despues ta sigui e pagina di 
“specials” unda cu semper lo 
anuncia ki oferta tin andando 
y anuncionan cu ta di interes 
p’e cumprador di un auto of 
clientenan. 

E pagina di auto nobo ta unico 
den diseno unda cu un carousel 


ta draai y bo por wak e diferente 
modelonan. Click riba e modelo 
cu bo ta desea y bo ta haya tur 
specificacion di e modelo ey. 

E diseno aki tambe ta wordo 
usa p’e autonan segunda mano. 
Un inovacion t’e posibilidad pa 
manda pidi un oferta riba un 
auto nobo of segunda mano 
via di internet. Riba e pagina 
aki tin un formulario special cu 


bo por yena y e oferta ta wordo 
manda den 24 ora bek na bo 
Email adres. 

Den e pagina di e Departa- 
mento di Servicio bo por haya 
informacion basico manera 
orario y telefon di contacto. 
Tambe SternGM ta introduci e 
posibilidad pa haci un afspraak 
via internet dor di yena e formu¬ 
lario special riba e pagina aki. 


E pagina di Departamento di 
Parts tambe tin e informacion 
basico y e posibilidad di pidi un 
oferta pa pieza via e formulario 
designa p’esaki. 

SternGM ta invita un y tur pa 
tira un bistå riba e website nobo 
y keda pendiente p’e expan- 
sion di Departamento di Auto 
Segunda Mano cu pronto lo 
wordo estrena. 

STERN GM 


ta lansa su 


website NOBO 



Bishita nos na 

sterngm. com 

Chofer burachi ta causa accidente na Montanja 


DIABIERNA anochi a drenta informacion di un accidente cu 
hende herida na Montanja. Na yegada di polis, nan a constata cu 
un chofer burachi no a duna preferencia y a causa e accidente. 
Polis a detene e chofer pa hibe warda y haci un test pa wak cuanto 
alcohol e tin den su curpa. Un dama cu despues di e impacto a lanta 
para a sak den otro, y pesey a pidi pa ambulance. 




Irenestraat 21, Oranjestad, Aruba 
Tel.: 588-1179; orario: 08.30 - 12.30 
www,autismoaruba>org 



mmm m\m moba 


Fundacion Autisme Aruba ta un organizacion cu ta traha pa interes di personanan cu autisme, nanfamia 
y otro personanan cu sea personalmento of profesionalmente tin di håber cu autismo. E fundacion a 
keda ofidalmente lanta na juni 2005 y awor tin e oportunidad pa ofrece e siguiente posicion: 

Coordinador di proyeeto pa dos ana 

Contenido di e funccion 

E coordinador di proyeeto: 

* Tin of ta adken conocimento di autismo 

* Ta inventarisa cuido y guia pa persnonanan cu autismo disponibel na Aruba 

* Ta formula y ehecuta proyeeto a base di necesidad constata den comunidad 

* Ta coordina y ehecuta proyeeto planea 

* Ta guia un investigacion riba autismo na Aruba y por transfen e resultado den un plan di 
maneho y proyeetonan relaciona 

* Ta asisti den actlvidad di fundacion 


Exigenda pa e funccion 
E candidato cu nos ta busca: 

* Tin un diploma riba nive! di HBO 

* Tin permiso di estadia y trabou pa Aruba 

* Ta domina principalmente Papiamento y Hulandes bon, Abilidad den Ingles y Spano ta deseable. 

* Tin bon abilidad social pa forma y mantene relacion di trabou 

* Mester por traha independiente como den un team 

* Tin un actitud positivo y flexible, pero por traha structura 

* Ta tuma initiativa y ta haci proposition pa futuro actlvidad y proyeeto 

* Por formula doeumento manera cuenta anual y "projectdossiers". 

Pa mas informacion y forma di soiicita 

Por haya mas informacion di e vacatura aki y e fundacion serca srta. Thaisse Erasmus, na tel.: 588-1179 
of via e-mail: fundacion autismoaruba@vahoo.cQm . Nostapiditur persona cutin interes pae funccion 
aki pa soiicita pa medio di un carta hunto cu un CV prome cu dia 25 juli 2009. 



Polis a hay’e ta 
atende masha kiebro 
y robo for di auto 



DIASABRA madruga polis a haya nan mes ta atende cu cantidad 
di kiebro y robo for di auto. Hasta auto completo a ser horta for 
di cercania unda e concierto a tuma lugar na Don Elias Mansur 
Ballpark. Ni na concierto mas, autonan ta sigur. 

Lider di partido Mike Eman hunto cu colega 
Dowers di bishita na Warda di Noord 


Nan a bai pone nan mes miho ainda na altura con e situacion ta den Cuerpo Policial 


DURANTE su bishita siman 
pasa na Warda di Polis na 
Noord lider di partido AVP 
mr. Mike Eman a papia riba e 
raport cu a wordo traha riba 
e posicion legal di miembro- 
nan di Cuerpo Policial. Den 
dicho raport a sali na cla cu 
polisnan ta hopi demotiva pa 
haci nan trabou y esaki ta algo 
sumamente preocupante. Mike 
Eman ta di opinion cu mirando 


e trabou sensitivo y dificil di 
riesgonan grandi cu miembro- 
nan di Cuerpo Policial ta wordo 
expone diariamente na ne, mo- 
tivacion ta esencial. Polis mes 
a presenta un raport caminda 
cu nan a mustra cu nan moti- 
vacion a wordo enormemente 
afecta dor di falta di atencion 
di parti di e gobernantenan 
actual. No solamente pa loke 
ta trata nan posicion legal, 


pero tambe pa e condicionan 
di trabou cu no ta adecuado y 
esaki hunto a afecta nan mo- 
tivacion grandemente. Eman 
ta sigui bisa cu esaki ta algo 
lamentabel y ta pesey cu e 
hunto cu su colega di partido 
mr. drs. Arthur Dowers como 
representantenan di pueblo 
a dicidi di haci un bishita na 
Warda di Polis na Noord pa 
asina pone nan mes miho na 

altura ainda con nan situacion 
ta. E bishita na e Warda di Polis 
di Noord ta importante paso- 
bra asina nan por haya infor- 
macion adicional, pero tambe 
por mira cu nan propio wowo 
dicon e condicion di trabou ta 
dificil y demotivante. Partido 
AVP tin tres miembro di Cu¬ 
erpo Policial den su Conseho 
di Partido y ta bon na altura 
di e problemanan cu tin den 
Cuerpo Policial, sin embargo e 
bishita aki ta importante. Nan 
a sinti tambe cu nan presencia 
na e Wardanan di Polis a duna 
un bon sehal cu polisnan ta 
realisa cu no ta tur hende ta 
ciego y sordo pa e probleman¬ 
an cu tin nos Cuerpo Policial. 
Partido AVP tin interes grandi 
pa un maneho di Husticia cu 
ta bai trece seguridad bek na 
Aruba. Mike Eman ta bisa cu 
e pueblo di Aruba sigur kier 
haya seguridad bek y esaki 
ta wordo logra solamente si 
tin un Cuerpo Policial cu tin 
e equipo, e motivacion y tur e 
guia y structura pa por traha 
den un forma efectivo. 

PARTIDO AVP ta e partido cu 
mas a prepara su mes pa por 
trece cambionan aki. Dowers 
den ultimo ananan a duna 
hopi atencion special na loke 
ta trata e maneho di Husticia y 
di Cuerpo Policial. E hunto cu 
Mike Eman durante nan bishita 
a pone nan mes na altura di 
loke ta pasando y kico nan lo 
bai cambia den e prome 100 
dianan di gobernacion di AVP. 

Auto haya pluma na Alto Vista 



DIADOMINGO mainta a drenta informacion 
cu tin un auto laga atras na Alto Vista y ta mus- 
tra di ta procedente di un joyriding, combina 
cu ladronicia. Na yegada di e patruya policial 
n’e sitio nan a bin haya un Toyota Yaris color 
di oro, pero sin ningun number para bandona 


faltando varios partinan di e auto. 

A solicita un takelwagen pa hiba e auto na 
warda di polis ya cu nan a haya dos cuchiu 
den e auto y riba esey por tin vingerprint riba 
dje y asina por investiga y logra captura e anti- 
socialnan cu lo a horta y pluma e auto aki. 


Pelea den prome ora di mainta na Golden Gate 



DIADOMINGO mainta den dia cla por a mira 
un grupo di hende atendiendo un pleito formal 
dilanti di e nightclub. Golden Gate den Caya 
G.F. Betico Croes. 

FOR di basta tempo sigur esnan cu ta biba ey 
banda a keha na autoridadnan policial, di e 
actividadnan cu tin na dicho club nocturno. 


Tabata e biaha aki, cu automobilistanan cu 
tabata trafica riba e caminda a avisa polis. 
Pero polis a tarda masha hopi mes cu tur esnan 
envolvi a bay for di e sitio. Awendia, e sitio 
aki ta wordo bishita, no solamente pa hende 
homber, pa pa hende muher tambe, manera 
nos por wak aki. _ 


Homber benta riba caminda 



DIASABRA madruga 2.30 
Central di Polis, ta haya difer- 
ente yamada cu tin un homber 
benta for di tino riba caminda, 
na altura di Cas di Cultura. E 
persona ta mustra di ta masha 
maltrata y ta for di tino. Ora cu 
polisnan ta bayendo p’e sitio, 
Central ta haya mas yamada, 
indicando e situacion di e 
victima. 

Ora cu polis a yega nan ta mira 
un hoben benta riba caminda, 



y herida cu un kap formal na 
su cabez. Polis a constata cu 
el a wordo gedal cu un bloki. 
E no tabata reacciona y tabata 
fo’i conocimento. Ambulance 
a wordo yama pa hibe poli 
pa tratamento. Net prome cu 
ambulance a yega, el a bin bey, 
pero no tabata corda nada. 
Recherche ta pidi cualkier 
persona cu por a mira algo, pa 
yama warda di polis. 
Papiando cu aigun amigo di 


cu basta golpi 



e victima n’e sitio por a saca 
afo cu tabatin un bringamento 
entre 2 grupo, esta uno di tu¬ 
rista Mericano cu aigun local 
y e otro un grupo di Dakota. 
Debi cu aki ta trata di maltrato 
cu violencia a notifica Recher¬ 
che cu a bay hospital pa eynan 
tambe atende cu e victimanan. 
Segun nos por a compronde 
den e grupo turista Mericano 
tambe tabatin victimanan cu a 
ser atendi na hospital. 


Senora ta haya su 
casa cu su amante 
sunu den auto 

Un mucha homber di 10 aha, diabierna madruga pa 1.30 banda 
di lusnan di trafico na Santa Cruz, ta para polis riba patruya y ta 
pidi ayudo. El a bisa polis pa nan bay cune riba e lugar di parker 
pabao di misa di Santa Cruz. 

Ora cu polis a yega eynan, nan ta topa cu mama di e mucha, 
hunto cu su tata y tambe amante di e tata. 

E mama G.K. naci na Aruba di 49 aha a bisa polis cu el a haya 
su casa E.K.di 40 aha, den auto sunu den accion cu su amante 
C.de C. D. naci na Aruba di 31 aha. 

E mama a rabia y a dal e homber y tambe a kibra windshield di 
auto Ford Escape A-44262 di e amante C.de C. D. 

Polis a purba papia cu G.K., pero e tabata hopi rabia. Polis a 
splike cu ta mihor e bay cas cu su yiu y mainta regia e asunto 
y busca solucion p’e problema. El a bisa polis cu e ta bay paga 
dano cu el a haci n’e auto. 



Dama ta accidenta cu 
su auto na Tanki Flip 


DIABIERNA anochi a drenta informe di un accidente poco pa¬ 
bao di e rotonde di Tanki Flip, unda un auto a bolter y pasa over 
di e greppel. Na yegada di e patruya policial, a bin resulta cu e 
dama chofer tabata bayendo pabao y na dado momento a baha 
caminda slip y bay te otro banda di caminda y bolter pasando 
over di e greppel. E dama a resulta levemente herida, pero no 
tabata desea ambulance n’e sitio. 

MPA a presenta Alix den concierto Exitoso di Carimi 


DURANTE di un concierto 
hopi exitoso di e banda musical 
Carimi cu un multitud basta 
grandi, MPA a presenta e can- 
didato nobo Alix Geerman na e 
publico presente. 

E publico por a goza di un con¬ 
cierto di kita sombre pa tanto 
bandanan local como e banda 
invita Carimi. 

Le Groove a inicia e anochi cu 
un repertorio hopi impresio- 


nante y a lanta e publico ariba 
pia. Youth Extreme a continua 
cu un tremendo show y a pone 
tur hende presente baila y 
jump. 

Prome cu Carimi a presenta, 
publico por a wak un video 
presenta pa Monica Kock lider 
di MPA, na unda cu a ser tresi 
dilanti en corto e logronan di 
Alix Geerman. Akinan Alix a 
menciona tambe dikon e la 


escohe pa uni su mes cu MPA 
y pa purba hasi un diferencia 
pa Aruba. 

Despues di e video Monica, 
Alix y su famia tabata ariba 
escenario pa gradici tur es- 
nan presente y menciona cu e 
promesa di trese Carimi bek 
ta posibel y asina hopi mas lo 
ta posibel den futuro. Carimi 
a cuminsa toca y den su toca 
a menciona MPA varios biaha. 



Carimi ta totalmente tras di Alix 
Geerman y mas ainda a canta 
y elogia MPA. E sosten pa Alix 
Geerman tabata masha grandi 
mes. Henter e team di MPA ta¬ 
bata presente cu Alix Geerman 
den e concierto. Alix Geerman 
a demonstra cu e ta posibel pa 
bin di Hiati como mucha, studia 
y bira rechercheur na Cuerpo 
Policial di Aruba. 

Pabien Alix y pabien MPA. 





Cacalaca Blanco cobando den auto di un 

conocido comerciante 


DIASABRA madruga un 
agente di Strand-Politie a nota 
e conocido Cacalaca Blanco 
net ora e tabata coba den e 
auto di un comerciante cu a 
pega sono profundo den e auto 
para den parkinglot di Valero 
Oranjestad. 

Mesora el a bati alarma avisan- 
do su coleganan polis cu a dirigi 
nan mes n’e sitio. Na yegada di e 



patruya policial, nan a bin haya 
e sospechoso den e auto y el a 
declara cu e no tabata coba den 
e auto, pero ta lanta e tabata 
lanta e chofer p’asina e hiba e 
comerciante su cas. 

Pero polis cu conoce Cacalaca 
Blanco bon bon, sa di su ma- 
yanan y no a confia e asunto y 
a dune un scual y polis mes a 
hiba e comerciante su cas pa su 
mesun seguridad. 

Auto a bolter dilanti di post ambulance, cu chofer herida, pero e mes a bay su cas 



DIADOMINGO madruga a 
drenta informe di un accidente 
na Ponton net dilanti di e post 
di ambulance y cu e chofer ta 
herida. Na yegada di patruya 
policial, ya nan no a haya e 
chofer n’e sitio y a kere cu am¬ 
bulance lo a hiba e victima na 
poli caba, mirando cu ta net 
dilanti di e post di ambulance 


e auto a keda riba su dak. 

Pero un rato despues e ambu¬ 
lance a yega y a bisa cu nan 
no a hiba ningun hende di e 
accidente ey. 

E ora a dicidi di bay check na 
policlinica, pero eynan tam- 
poco ningun hende herida a 
yega. Despues di eynan nan a 
bay n’e adres unda e auto ta 


registra y eynan si a logra haye 
net na momento cu un famia 
tabata bay hibe hospital. 

A yama bombero pa bin basha 
awa, ya cu e vehiculo tabata 
basha e gasolin riba caminda 
y tabata forma peliger. A avisa 
Elmar y SETAR ya cu e pal’i lus 
y e box di cable a ricibi dano. 


Tarifa Special 


E tarifanan ta lo siguiente: 



Hulanda 

Merca / Canada 

Prome 2 kilo 

Afl. 31.00 

Afl. 22.00 

Pa kilo adicional 

Afl. 6.00 

Afl. 7.00 


En coneccion cu e viahe di studiantenan 
pa Hulanda, Merca y Canada, Post Aruba 
ta ofrece un tarifa special pa manda paki. 


E tarifa special aki lo tin valides for di 13 di Juli 
te cu 7 di Augustus 2009 na tur nos oficinanan: 
Oranjestad, Santa Cruz, Port of Call y San Nicolas. 




laruba 

‘R elating People’ 


Post Aruba N.V. 

Oranjestad / San Nicolas / Sta. Cruz / Port of Call 
P (+297)588 1265 
F (+297)588 1291 
customerservice@postaruba.com 
www.postaruba.com 



Homber pata-pata hiba 
Warda di Polis di Playa 



DIASABRA madruga despues di e concierto na Don Elias 
Mansur Ballpark, polis a haya ta carga un homber pata pata y 
pone den patruya. Esaki despues di hopi esfuerzo a logra pone, 
pero na yegada na warda di Playa, e agente policial a haye ta 
pidi yudanza di otro coleganan pa hibe paden. Manera por mira 
riba e foto e homber Latino aki tabata pata pata di berdad. 

Nico De Cuba, Un Otro Sostenedor Di Mep Cu A Bira AVP 


Pesey AVP Mester Bin Awor cu Mike Eman Na Cabes 

Cu Ta Un Persona Hopi Diferente 

Na E Otro Politiconan Na Aruba Y Antiyas 


NA e momentonan di cambio 
aki na Aruba, por experen- 
cia na tur skina, hendenan cu 
pa hopi aha caba ta sostene 
partido MEP ta scohe e caminda 
di Cambio. For di Paradera, 
Pos Chikito, San Nicolas te na 
Noord, hendenan cu a sinti nan 
mes defrauda pa e partido cu 
nan a sostene pa tanto tempo 
ta papia abiertamente y duna 
muestra di nan malcontento. 
Pa haci e vuelta pa cambio di 
direccion politico no ta facil, 
manera tanto Mike Eman y Nico 
de Cuba ta splica. Aigun siman 
pasa na Pos Chikito, Marcelino 
Vrolijk, un otro sostenedor di 
hopi aha di MEP, a bisa, “No ta 


AVP of Mike Eman a cambi’e, 
pero ta e mesun MEP di e forma 
con nan a bin ta tratando nos 
ciudadanonan a cuasa cu nos 
comunidad den un forma desi- 
civo ta escohiendo pa AVP.” Un 
otro ehempel di esnan cu ta 
haya cu na momentonan cu nan 
tabata tin mester di sosten di 
gobernantenan, nan no tabata 
tey. Nico de Cuba ta un di e 
personanan aki. 

Na Calabas , bou un solo hopi 
fuerte, a topa cu Nico de Cuba 
combersando tocante politicay 
Aruba en general cu Mike Eman 
mientras cu nan tabata disfruta 
un Awa di Coco frieu bou di 
sombra. Den un entrevista cu 


nan, por a saca afor cu Nico a 
tuma e desicion pa e cambio. 
Den su mesun palabranan, Nico 
ta splica cu “No ta facil! E no ta 
un cos facil, pero ja e mester 
sosode.” Aki Nico ta referi na 
e hecho cu e ta sosteniendo e 
partido geel for di basta tempo 
caba y e tempo a jega pa un cam¬ 
bio. “Ami, di mi parti, mi kier a 
pidi pueblo completo pa duna 
Mike Eman e sosten e biaha aki. 
Wak... nos ta cambia pasobra 
tin motibo pa nos cambia.” Ta 
hopi bisto den expresionan di 
Nico cu e ta sumamente desi- 
lusiona cu e manera cu MEP a 
bin ta manehando e pais aki pa 
e ultimo ananan. 




CSnVERSE 


Reebok skechers 




LACOSTE 



Nico ta bay mas leu ainda pa 
splica e dicon e kier cambio. 
“Manera mi omo defunto a 
bisa, dia cu na 2001 nos a bay 
cu e Victoria,” refiriendo na e 
Victoria politico cu e la celebra 
hunto cu partido MEP tempo cu 
e tabata sostenedor fiel ainda 
di e partido geel tabata algo 
importante pe. Pero Nico ta 
sigui splica cu, “awo tur hende 
sa pakiko AVP mester bin bek,” 
despues cu hopi hende incluy- 
endo e mes, tabata di opinion 
cu AVP lo no bolbe bek despues 
di 2001. E motibo cu AVP mester 
bin bek, Nico de Cuba ta sigui, 
“ora cu bo no funcciona manera 
mester ta, pa e pueblo, mester 
bin cambio! Pesey AVP mester 
bin awor...” 

“Cu Mike Eman na cabes, cu ta 
un persona hopi diferente na 
e otro politiconan na Aruba y 
Antiyas,” referiendo na e hecho 


cu e la conose hopi politiconan, 
tanto na Aruba como na Anti¬ 
yas. Nico ta wak un cambio den 
man di partido AVP, pero tambe 
di su lider. E vision y dedicacion 
di Mike ta loke ta pone cu awe 
e sosten di Nico ta bay pa e 
partido berde. 

Di su banda, Mike Eman ta bisa 
cu, “e ta momento hopi grandi 
ora, den cada skina di e pais aki 
nos ta topando personanan cu 
ta tuma e desicion importante 
aki. Mi ta sinti mi mes hopi 
honra ora bo ta haya confi- 
ansa di personanan cu tanto 
aha a milita den otro partido 
a base di pensamentonan hopi 
profundo y awe ta duna AVP y 
ami e confiansa.“ Cu un abrazo 
amical, e dos amigonan nobo 
aki a mustra nos cu e confiansa 
den otro ta uno grandi y lo ta 
duradero. 

Obama di bishita na Ghana 


E prome presidente color scur 
di Merca, Barack Obama, diasa- 
bra a cera su viahe pa Moscu y 
pa e cumbre di G8 na Italia cu 
un bishita na Ghana como hom- 
enahe na e pais ey, un di e poco 
ehempelnan di democracia 
consolida na Africa, y tambe na 
e africanonan pa ken sclavitud a 
obliga “un viahe sin regreso”. 
Obama y su senora, Michelle, 
cu ta descendiente di esclavo, 
a wordo ricibi diabierna anochi 
na aeropuerto di Kotoka, na 
Accra, procedente di Italia, pa 
e presidente John Atta-Mills. 
E pareha a baha di e avion cu 
nan dos yiunan, Malia y Sasaha, 
di 10 y 8 aha respectivamente, 
na man. 

Baile y tambornan tradicional 
Ashanti a ricibi nan riba pista. 
Inesperadamente, Obama y su 


familia a acerca pa saluda e 
bailarinnan, creando un confu- 
sion chikito entre esnan respon- 
sabel pa seguridad. 

Pa su prome viahe pa Africa, 
Obama a scohe Ghana, debi na 
su impresionante balans demo- 
cratico den ultimo decenio, cu 
ta un contraste cu e situacion 
general di e continente, ca- 
minda eleccionnan fraudulento 
y violento ta norma. 

“Nan tin un democracia cu 
ta funciona, un crecemento 
economico significativo y un 
presidente cu ta serio ora e 
ta lucha contra corupcion”, 
Obama a declara prome di 
viaha pa Ghana. 

Su bishita ta un sorto di lazo 
simbolico prome di bolbe Wash¬ 
ington entre e cumbre di G8 na 
LAquila, Italia, y e continente 



De Minister van Onderwijs, Sociale Zaken en 
Infrastructuur is voornemens in het openbaar aan te 
besteden: 


Het project: "Revitalisering van winkelstraat Caya G.F. 
(Betico) Croes" 


Volgens bestek: DOW nr. 9, d.j. 2009. 

Korte omschrijving van het werk: 

"Binnen het kader van het project "Revitalisering van winkelstraat 
Caya G.F. (Betico) Croes" het reconstrueren van een zestal locaties in 
het weggennet van Oranjestad" 


Uitvoeringstermijn: 45 werkbare werkdagen. 

Het bestek is vanaf 13 juli 2009 verkrijgbaar bij DOW tegen betaling van 
Afl. 250,00. 

De betaling te voldoen bij de kassier van de Dienst voor Openbare 
Werken (DOW). 

De openbare bescheiden liggen ter inzage vanaf 13 juli 2009 te DOW bij 
het Secretariaat van de Directie. 

Inlichtingen worden verstrekt op 21 juli 2009 om 10.00 vm te DOW. 

De Nota van Inlichtingen wordt vastgesteld op 24 juli 2009. 

De openbare aanbesteding vindt plaats op 7 augustus 2009 om 11.00 
vm op het kantoor van de Directeur van de Dienst voor Openbare 
Werken. 

De inschrijver moet bij zijn inschrijving de volgende vereisten 
overleggen: 

1. Bewijs van inschrijving in het register van de Kamer van Koophandel; 

2. Bereidheidsverklaring tot het instellen van een bankgarantie; 

3. De staat van eenheidsprijzen voor verrekening van meer- en 
minderwerken; 

4. Een lijst van in te schakelen onderaannemers; 

5. Een lijst van in te zetten materieel; 

Inschrijving dient te geschieden op het bij bestek gevoegde en 
gewaarmerkte inschrijvingsbiljet (bijlage specificatie inschrijving- 
som en bijlage 1) 


Africano, pa mustra cu “Africa 
ta directamente conecta na nos 
maneho exterior”. 

Africa “no ta un lugar aisla 
caminda nos ta bay de vez en 
cuando di bishita di inspec- 
cion”, e’la bisa den un reicen 
entrevista. 

E presidente Mericano, cu ta 
descende di un inmigrante di 
Kenia, tambe ta specialmente 
preocupa pa e agricultura 
den continente Africano, cu 
ta wordo azota pa numeroso 
epidemianan di hamber. 

“No tin ningun rason pa Africa 
no ta autosuficiente alimentari- 
amente”, segun Obama. 

“Tin suficiente tereno agricola 
pero loke falta ta bon simiya, 
un irigacion adecuado y un 
organizacion cu ta permiti e 
campesinonan colecta nan 
cosecha, bay mercado, y bende 
nan productonan pa un prijs 
husto”, e’la splica. 

Atardi e’la haci un bishita na un 

A haya cadaver den edificio caminda 
muher a desparece 

Investigadornan, sin embargo, tabata sigur cu e 
no a bandona e edificio. E edificio ta den un zona 
cu vigilancia intenso cerca di e sitio caminda 
e torennan gemelo tabata. Camaranan tabata 
vigila tur porta. Esakinan a registra yegada di 
Rodriguez na e edificio ymientras e tabata traha 
parti di su turno diamars, pero e muher no a 
wordo mira ora e mester a sali bek. 
Autoridadnan no a confirma identidad di e 
cadaver mesora, pero tin temor cu ta trata di 
Rodriguez, di 46 aha, cu tabata biba na Manhat¬ 
tan. E muher tabata casa y tin varios yiu. 

Polis no tin ningun pista di e motibo di su desa- 
paricion.Prome cu hayazgo di e restonan, decena 
di agente policial cu ayudo di cacho entrena, 
incluso rastreador, a yega na e edificio di Rector 
Street pa bolbe busca den cada skina di e edificio 
di 26 piso. 

Den e edificio tin hopi espacio y hopi lugar pa 
sconde, incluso varios piso desocupa y un sotano 
parcialmente inunda. 

Investigadornan te hasta a viaha pa un dump na 
Pennsilvania caminda ta tira sushi di e edificio, 
pa busca restonan di e muher, por sea caso aigun 
hende lo a saca e cadaver den un saco di sushi. 



Eridania Rodriguez 


INVESTIGADORNAN a haya un cadaver 
scondi den un ducto di airco di un edificio di 
Manhattan caminda un empleada di limpieza a 
desaparece seis dia pasa. 

Vocero policial Paul Browne a bisa cu e restonan 
tabata scondi en un ducto di airco den un cuarto 
di limpieza di piso 12 di e edificio caminda Eri¬ 
dania Rodriguez a desaparece diamars ultimo. 
Famia di e muher ta di Republica Dominicana. 
Polis a registra e edificio meticulosamente desde 
desaparicion di Rodriguez, pero no a haya nada. 



hospital di Accra specializa den 
e lucha contra paludismo y cu 
Merca ta yuda financieramente 
pa, despues, acompana pa su 
senora, haci un gira pa Cape 
Coast, un lugar cu ta testimo- 
nio di e tragedia di e trato di 
esclavonan pa Africa. 

Obama tambe a tene un dis¬ 
curso den e impresionante 
edificio cant’i lama caminda 
miles di africano a wordo em- 


baraca como esclavo pa Europa, 
Merca y Caribe, den un “viahe 
sin regreso”. 

Prensa Ghanes diasabra ultimo 
a expresa e orguyo di e pais pa e 
bishita di e mandatario Merica¬ 
no. “Bonbini na cas, Obama!”, 
tabata titulo di e corant estatal 
Daily Graphic, mientras Mirror 
(priva) a publica un poema di 
Obama y Atta-Mills, “gemelo- 
nan di e mesun mama”. 

LONDON - Latoya Jackson ay- 
era tabata riba portada di dos di 
e principal corantnan sensacio- 
nalista Britanico, “News of the 
World” y “The Mail on Sunday”, 
cu ta ofrece varios entrevista 
den cual e ruman muher di e 
“rey di pop” ta bisa cu Jacko a 
wordo asesina y cu e sa ken ta e 
asesinonan. 

Den “News of the World”, riba 
un pagina bao di e titulo “Mi sa 


ken a mata mi Michael”, Latoya 
ta bisa cu varios ta e personanan 
responsabel pa e desaparicion 
di su ruman y cu e motibo ta¬ 
bata “un conspiracion pa bay 
cu e placa di Michael”. 

Su declaracionnan a bira conoci 
dos dia despues cu e hefe di 
polis di Los Ångeles a admiti cu 
asesinato ta un di e lineanan 
di investigacion, algo di cual 
Latoya no tin duda. 


Latoya Jackson: 
‘mi sa ken a mata 
Michael’ 

“Tabatin un conspiracion. Mi ta 
kere cu henter e asunto tabata 
pa placa. Michael tabata bal 
mas cu 1.000 miyon dolar pa 
derechonan di difusion musi¬ 
cal y un hende a mat’e p’esey. 

E ta bal mas morto cu bibo”, 
segun e ruman muher mayor di 
e cantante, cu ningun momento 
a duna nomber di esnan cu por 
tae asesino[nan]. 

Latoya ta bisa cu e “grupo di 
persona” ey a horta 2 miyon 
dolar na efectivo y cantidad di 
joya for di cas di su ruman, cu 




Fécha : d ia mo rs 1 å jult 2009 

Lugar : EP! leeszaal (* -Ces at fenono) 

Ofa : 7:30 p.m. - 9:30 pLm, 

Orador : Belkis Moreau autoøsllma 

lo p rese nf o un topico diføre nte 
cuminsando dia mors awor 


in 

nan a pone bira adicto di droga, 
cu nan a aisla di su famia y 
amigonan “pa e sinti solitario 
y vulnerabel”, y cu nan a obliga 
traha “te na ultimo” pa sigui 
gana placa. 

Michael, segun e testimonio 
di Latoya, no kier a presenta e 
serie di 50 concierto cu mester 
a cuminsa dialuna ultimo na 
London. 

“Menos cu un luna pasa, mi a 
bisa cu mi ta kere cu Michael lo 
muri prome cu e actuacionnan 
na London pasobra e tabata 
rondona pa hendenan cu no 
tabatin e mihor intencion den 
nan curason”, Latoya a bisa, 
y ta defini su ruman como un 
persona “hopi suave, keto y cari- 
noso, di ken cierto hendenan 
tabata probecha. 

“Nunca mi a kere cu Michael 
lo a biba bira bieu”, e’la bisa, 
convenci cu Michael Jackson 
tabata “e persona mas solitario 
na mundo” y cu “laat of tempran 
algo teribel lo a pasa cune”. 
Den e entrevistanan Latoya ta 
revela mas detaye, manera por 
ehempel cu e cantante no a muri 
den su cama, pero den cama di 
e docter cu tabata biba cune, 
Conrad Murray, cu e ta acusa 


di a desaparece di e hospital 
caminda e cantante a wordo 
traslada, ora e’la cuminsa haci’e 
pregunta. 

“E’la bisami algo parecido na 
‘Michael no a haci’e, sorry\ Algo 
no tabata bon. E asunto tabata 
parcemi strano”, e ta bisa. 
Latoya a bisa cu ta e ta esun cu 
a insisti pa un di dos autopsia 
wordo haci di e cadaver despues 
cu e’la mira cu esaki “tabatin 
marcanan di angua den su nek 
y brazanan”, y e’la aniticipa cu 
ora e resultadonan final bira 
conoci, esaki “lo ta un shock” 
pa henter mundo. 

Tambe e’la bisa cu e ta spera 
cu lo haya un testament di su 
ruman di prome cu 2002, den 
cual Michael Jackson ta expresa 
su deseo pa su yiunan biba cu 
Diana Ross, y cu “e storianan di 
cu su curason a wordo saca du- 
rante e autopsia no ta berdad”. 
Pa loke ta futuro di e yiunan di 
e “rey di pop”, Latoya a declara 
cu nunca e lo laga nan bay biba 
cu nan mama biologico, Debbie 
Rowe, cu e ta acusa di ta forma 
parti di e tipo di personanan cu 
“tabata cu Michael solamente 
pasobra nan tabata inreresa den 
su placa”. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Zelaya ta nenga interferencia 
di Chåvez na Honduras, pero 

no di Merca 



MANUEL Zelaya, e presidente 
di Honduras cu a wordo des- 
titui, a nenga cu e presidente 
Venezolano Hugo Chåvez lo a 
interferi “ni politicamente ni 
cu su presencia” den asunto- 
nan interno di Honduras, nen- 
gando ademas cu e compania 
petrolero estatal Venezolano 
lo a paga pa su gastonan. 

“Esun cu ta interferi na Hondu¬ 
ras ta Merca, no Hugo Chåvez. 
E no a interferi, ni politica, ni 
personalmente. Nos tin amis- 
tad cu Hugo Chåvez y nos ta 
respeta su liderazgo”, Zelaya 
a bisa den un entrevista cu a 
wordo publica diasabra den e 
corant La Nacion, di San José, 
Costa Rica. 


P’esey, pa hustifica e golpi di 
dia 28 di juni pa motibo di 
su amistad cu Chåvez no tin 
sentido, e’la bisa. “Esey ta un 
acusacion sin sentido. O sea, 
pasobra bo ta amigo di un 
presidente, nan ta dal bo cu 
un golpi di estado”. 

“Kico Hugo Chåvez tin di haci 
cu esaki? Den e ultimo siman- 
nan aki mi a viaha pa Washing¬ 
ton cuater biaha, pa reuni cu 
Secretaria di Estado, Hillary 
Clinton, cu hendenan di OEAy 
di Nacionnan Uni. Mi no a bay 
Caracas, esaki ta un prehuicio 
absurdo”, e’la laga sa. 

Zelaya, cu a viaha den avion- 
nan Venezolano despues cu 


e’la wordo expulsa di poder, 
a nenga cu e tin un tarheta 
di credito corporativo di e 
compania petrolero estatal 
Venezolano PDVSA, y a insisti 
cu e’la paga su gastonan for di 
su mesun saco of e’la wordo 
invita pa gobiernonan cu a 
paga su gastonan. 

“Nan a paga hotel pami na 
San José. Esey canciyeria a 
haci pami. Ken a paga pa mi 
cumindanan? (...) Presidente 
Oscar Arias a invitami pa 
come”, e’la bisa pa loke ta e 
dianan cu e tabata na Costa 
Rica pa participa den e dialogo 
cu ta busca pa regia e crisis na 
Honduras. 

“Mi tin un solo tarheta di 
credito den mi bida y esun cu 
mi tin ta dimi. Nunca di Gobi- 
erno”, e’la agrega. 

E negociacionnan entre e 
delegadonan di Zelaya y di e 
regimen interino di Roberto 
Micheletti a conclui diabierna 
na San José despues di dos dia 
di deliberacion, pero e dos 
partidonan lo bolbe conversa 
proximamente, segun Arias, 
cu ta fungi como mediador. 
Diabierna Chåvez a critica e 
dialogo aki, bisando cu e ta un 
“eror grandi cu a bin di panort 
(Merca)”, loke a wordo re- 
chasa pa Arias, pa Merca y pa 
e delegacion di Micheletti. 


Como 300 persona ta 
evacua avion na Phoenix 



Aeropuerto Intemacional Sky Harbor 


COMO 300 persona a bordo di un Boeing 747 di British Air¬ 
ways cu tabata a punto di lanta vuelo na Phoenix, Arizona pa 
un vuelo pa London, mester a bandona e nave pa medio di e 
slipnan di emergencia diabierna anochi despues cu e cabina a 
yena cu huma. 

No tabatin informacion di heridonan grave entre e 298 pasa- 
hero y 18 tripulantenan cu tabata involucra den e incidente, cu 
a tuma lugar na Aeropuerto Intemacional Sky Harbor, tabata 
informacion di capitån Shelly Jamison di Cuerpo di Bombero 
di Phoenix. 

Como 15 persona di vuelo 288 a wordo samina pa rasca y heri- 
danan menor, y solamente un persona a wordo hiba hospital pa 
motibo di un schouder dolo. 

E enorme avion jet a caba di sali di e gate ora a raporta presencia 
di huma den cabina, segun Jamison. Aigun minuut despues, ora 
cu bomberonan a yega, e pasahero y tripulantenan ya a evacua 
e avion pa medio di e slipnan y a keda para riba pista banda di 
e terminal. 

Bomberonan a haya poco huma den e cabina y den e compar- 
timento di carga, pero no candela, Jamison a laga sa. E causa 
oficial no a wordo determina, pero e’la bisa cu bomberonan ta 
kere cu e huma y e holo den e lugar ta mustra den direccion di 
un problema electrico. 

E aerolinea British Airways y autoridadnan di aeropuerto a 
manda bus pa trece e pasaheronan bek p’e terminal. 

Jackson tabata amante di cirugia 

Aunke ta un enfermedad a clarea su piel 



UN ciruhano a confirma cu 
Michael Jackson a laga haci un 
gran cantidad di tratamento di 


cirugia cu a lag’e cu un nani- 
shi masha chikito, aunque e 
color cla di su piel ta debi na 


un enfermedad cu a oblig’e 
usa makiyahe. Asina e revista 
People a publica ayera. 

Dr Wallace Goodstein, cu den 
decada 90 a asisti den e op- 
eracionnan di e “rey di pop”, a 
bisa cu e artista tabata pasa na 
e clinica “aproximadamente 
un biaha cada dos luna y a 
haci entre 10 y 12 cirugia” 
den e tempo cu e docter aki 
tabat’ey. 

“E’la haci hopi cos cu no tabata 
apropia”, Goodstein a bisa, 
y a remarca cu e cantante a 
somete na “multiple trabao di 
nanishi”, implante den cara, 
y e’la laga pone un “kuiltje” 
den su cachete, tambe e’la haci 
cirugia di pestana... bisa loke 
sea y e’la haci’e”. 

Segun testimonio di e docter 
aki, Jackson semper tabata 


bay na e clinica di estetica na 
un manera “clandestino” y 
na ultimo ora di dia pa evita 
di wordo mira ora e drenta 
y sali. 

E operacionnan a stop, e 
cirugano a bisa, pasobra nan 
a lagu’e practicamente sin 
nanishi, y esey tabata ora cu e 
artista a dicidi di acudi cerca e 
dermatologo Arnold Klein, na 
ken despues a atribui paterni- 
dad di e dos yiunan mayor di 
e cantante, pa recupera un as- 
pecto mas normal di su cara. 
“Mi a reconstrui e nanishi... 
usando reyeno”, Klein a bisa 
dia di 8 di juli ultimo den un 
entrevista na CNN. 

“A cuminsa parce cu e tabatin 
un nanishi normal atrobe. 
Esey tabata loke mi kier, pa 
habri e ductonan pa e por hala 


rosea drechi, pasobra esakinan 
tabata totalmente colapsa. 
Klein a insiti cu e color cla di 
e piel di Jackson ta debi na un 
enfermedad cu yama vitiligo, 
cu ta consisti den un decolo- 
racion iregular di e epidermia, 
loke ta contradeci e creencia 
popular di cu e artista kier a 
parce blanco. 

Den e caso di e “rey di pop”, e 
problema aki tabata “asina se- 
rio cu e mihor forma pa trat’e 
tabata cu crema cu ta clarea 
e partinan scur di su cara pa 
iguala su pigmentacion total¬ 
mente”, Klein a bisa. 

Klein ta un di e doctornan 
cu su relacion cu Jackson ta 
wordo investiga pa polis di 
Los Ångeles pa aclarea e moti- 
bonan di morto di e cantante, 
dia 25 di juni ultimo. 



CONTRACTORS 

MANPOWER SERVICES - GENERAL CONTRACTORS 


Dif fe rente Sizenan 


CLAY PAVING STONES 

NATURE’S ELEMENT at WORK 

CARACTERlSTlCONAN: 

Pavers disena pa caminda (trafico pisal y entrada of patio 
Caracteristiconan individual di klei kima 
Sizenan consistente 

Durabilidad y resistencia remarkable mas cu 450 KG pa cm2 
Beyesa Natural cu tononan di nos Madre Terra 

VENTAHANAN: 

Paver Ecologico di Klei 
Garantia pa bida largo (reusable) 

Nan no mester di sealers 

Colornan Permanente pa bida largo, 100% NATURAL sin colorante! 
Nan ta pasa tur prueba internacional (ASTM) 


Trafico: Size cm: Peso den Ibs: Resistencia: Pallet den m 2 : 

pedestrian (pealon) 2.5x10x20 2,00 450 kg/cm 2 26.8 

pedeslrian (peaton) 4x10x20 2,86 500 kg/cm 2 18 

vehicular 5x10x20 4,45 560 kg/cm 2 13.4 

vehicular 6x10x20 5,11 680 kg/cra 2 11.4 




Minimum 9 pallet pa order, nos ta entrega te na bo cas/proyecto. 
Entrega ta tuma lugar 25*30 dia despues di hasi pedido. 

L.G. Smich Blvd. 116 Tel.: 588-1310 Fax: 583-8514 
E-mail: info@arenacontractorsnv.com www.arenacontractorsnv.com 

Ultimo bijeenkomst prome cu vakantie grandi 2009 

Skirbi pa Bubbels Ruthy Vrieswijk-Bergen. 



GRUPO scout Kimball O’Hara 
ta di vacacion, despues di un 
anja scout cu hopi dushi ac- 
tividad.Nos muchanan tin liber 
ariba diasabra tambe durante e 
vacacion escolar grandi aki, pa 
nan tambe por hasi kiko nan 
kier ariba un dushi diasabra, 
juda na cas y cumpli cu nan 
“goede daad” of hasi algo leuk 
cu nan mes, drecha nan kamber 
etc,.bai lama cu famia etec,.. 
Lidernan di Kimball ta felicita 
tur mucha cu a bai over y na 
esnan cu a keda sinta, pa nan 
hasi mas nan best den e anja 
escolar nobo. Tawata un dushi 
diasabra atardi, ora a bini hunto 
na Mc. Donald den curason di 
Sta. Cruz pa a come algo dushi 
hunto y desea otro pabien y un 
bon vakantie. Durante e atardi 
aki nan a drop in un rato serca 
Akela Erwin Rasmijn, kende 
tawata participando na e open- 
house di FCCA den e stadion na 
Sta. Cruz. Tur grupo sa tin nan 
ups and downs, pero ta zet door 
onder alle omstandigheden, pa 
duna di nos tempo voluntario. 
Como hende nos niun ta per- 
fecto, pero ta confia den nos 
Grote Hopman Dios, cu e tin ke- 
tobai tur cos den su man. Como 


sernan humano nos ta sigui 
sinja cosnan nobo diariamente 
y tambe sinja conose nos mes y 
otronan mihor. Nos ta gradici 
mayornan pa nan confianza den 
nos grupo.y tambe pa nan buni- 
ta cooperacion duna durante 
nos anja scout. Ta trahando 
duro pa juda realiza nos partici- 
pacion na e kampamento cu lo 
tin na un di nos islanan ruman 
pronto y pa esaki nos kier cum- 
insa ta duna un danki grandi y 
di curason na Colombian Emer- 
alds pa su cooperacion duna di 
curason. E ta un comienzo hopi 
positivo den nos recaudacion di 


fondo pa yuda cubri e gastonan 
di nos welpnan cu bini na re¬ 
marka pa bai representa grupo 
Kimball den e kampamento 
dushi aki, cu sigur lo ta un 
evenemento inolvidabel pa tur. 

Once a scout.always a scout. 

Camindanan por mustra hopi 
smal y hasta un poco scur tin 
biaha nos dilanti of nos tras, 
pero cu fe y positivismo nos ta 
sigui duna Bon Dios danki pa 
cada experiencia, cada momen¬ 
to y cada les riba nos caminda. 
Cu Su luz di amor infinito sigui 
ilumina cada un di nos, por- 




dona nos pa nos fayonan y sigui mas mihor ariba su caminda di 
mustra nos con pa sigui cana amor, amistad y hermandad. 



drs. Paul Croes 

Aruba ta exigi caraater y 
integridad di su politiconan! 


HOPI ta esnan cu tin un apatia 
of ta reacciona negativo ora bo 
papia di politica. E impresion di 
nos hendenan ta uno cu politica 
no ta inspira confianza mas. Pa mi 
esaki ta politikeria, y no politica! 
Esaki mester cambia. Aruba ta 
exigi seriedad, profesionalismo, 
caracter y integridad den politica. 
Cu caracter mi ta referi na para pa 
locual bo ta pensa y no hiba un 
campana riba logro di otronan, 
pero riba bo mes un meritonan! 
Ban den direccion di un Politica di 
Calidad. Aruba na momentonan 
aki ta rekeri hendenan honesto pa 
guia y forma nos futuro. Aruba ta 
exigi personanan capacita, cu vi¬ 
sion concreto unda Aruba mester 


ta y ki direccion nos mester tuma. 
No cu promesanan irealistico 
di campana, sino cosnan cu por 
wordo cumpli y den un termino 
specifico. No mustrando sola- 
mente riba e problemanan cu tin, 
pero mustrando riba solucionan 
cu mester awor. Mustrando riba 
desicionnan cu awe mester keda 
tuma, pa manan nos conoce un 
desaroyo positivo pa nos isla. Na 
momento di tuma desicion no 
haci esaki na un moda emocio- 
nal of pa interes propio, haci’e 
mirando Aruba y beneficionan 
pa Aruba prome. Ora di trece e 
mensahe den casnan, bo mester 
ta honesto cu bo mes y sincera- 
mente kere locual bo ta para pe. 


Si ta desicionnan fuerte cu mester 
keda tuma, sea sincero den esaki. 
Eleva calidad di bida di esnan cu 
tey Na e momentonan aki Aruba 
mester focus atrobe riba un eco- 
nomia solido. No mas camber di 
hotel, pa motibo cu esaki lo encera 
mas importacion di trahado di 
afo. E focus mester ta pa eleva e 
Calidad di bida di tur hende awor 
aki na Aruba. Mehora servicionan 
manera di hospital, servicionan di 
gobierno, nos educacion pa tur cu 
tey awe na Aruba. Nos mester tin 
e caracter suficiente pa bisa y haci 
esaki. Mester trata na controla y 
drecha locual tin aki na Aruba 
awe. No busca mas responsabili- 
dad cu bo no por handle. 

Maske e no a haya e sosten desea 

Meta di e hiking aki tabata pa recuada fondo pa yuda un fundacion 
cu ta percura pa cuminsa pa muchanan di menos recurso 




DIASABRA a tuma lugar e 
caminata organisa pa dr. Greg- 
ory Lade, candidato riba e lista 
di Partido Democracia Real. 
Meta di e caminata tabata pa 
yuda e fundacion e muchanan 
di menos recurso por haya un 
pan pa come na scol. 

E caminata a inicia despues cu 


tur participante a reuni n’e anker 
dilanti entrada di Colony p’asina 
scucha e bendicion di e dominee. 

Yen di animo e participantenan 
a cana bay pabao aigun mas 
dilanti cu otro, aigun mas a join 
na caminda y otronan a sali den 
e ruta, pero na final tur a topa 


na Arashi. 

Despues di a cana e ruta cu tur 
e participantenan na final nan 
a ser ricibi cu e saludo musical 
di un brassband, hunto cu dr. 
Gregory Lade tabatin tambe 
coleganan di partido P.D.R. e.o. 
Anna Marila Lade y tambe e 
lider, mr. Andin Bikker. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Un pais mas conciente 


UNDA nos orgullo di ta biba 
riba un pida baranca cu tabata 
manera un paraiso ? 

Con pa cambia e pensamento 
di nos hubentud, no tur pero 
lastimamente un grupo hopi 
grandi cu no kier traha, kier 
biba lekker, fia cos di hende, 
sin cu nan mes ta realisa (mi ta 
spera cu ta asina) ta cabando cu 
nos (nan) pais. 

Nos grandinan a lanta nos cu 
respet, disciplina, trahador, i 
dia nan wowonan a sera nan, 
a laga atras, terenonan grandi, 
nan humilde cas, y differente 
di nan a laga placa pa nan hen- 


denan. 

Awendia tin hopi hoben cu ta 
jena un werkboek, ta falta dia di 
trabou pa motibo di a gosa den 
weekend, kier biba bou di hala 
di mama of papa, y na edat hopi 
jong ta tata of mama caba. 

Nos grandinan ta mandabo scol 
pa sinja, bo no por pensa mes 
di hanja straf na scol, si no bo 
ta mal para. 

Bo por Sali den fin di siman, 
despues cu cumpli cu reglanan 
di cas, I bo mester regresa tem- 
pran i no mainta. 

Ki futuro un hoben cu ta tata 


of mama, cu ta drumi henter 
dia por tin, con e por jega na 
un cas ? 

Nos grandinan ta puntrabo 
promer cu bo pensa di busca jui 
di hende pa pensa di casa, si bo 
tin manera pa cria e jui di hen¬ 
de, si bo tin cas pa hinkele aden 
ora bo pensa di casa cune. 

Di con un mama of tata di un 
hoben di 15 of 16 aha no ta 
pensa promer cu e hoben sali na 
estado, cuanto ta e molester of 
estorbo cu un jui na edat asina 
hoben ta trese cune? 

E hobennan aki mester bai 
traha, unda e baby ta keda, e 


hoben kier sali weekend, unda 
laga e jui chikito aki, con ta paga 
pa lage keda na un cresh, con ta 
paga un promedio di 500 florin 
pa luna na gasto di un baby, 
pampers, lechi, cresh, etc etc. 
Con ta sigi studia durante dia of 
anochi si bo tin un jui na edat 
asina hoben caba ? 

Pa no papia mes di e servicio 
medico cu ta carisimo awen¬ 
dia ? 

Si antes bo ta bira tata of mama 
na edat riba binti aha, awendia 
no ta nada stranjo cu un ho¬ 
ben di 15 aha ta tata of mama 


caba. 

Esaki tin su concecuencianan 
pa e pais tambe cu tin mas gas- 
tonan di seguro medico casi un 
dies aha mas prome. 

Nos mester concientisa nos 
hobennan pa studia y conoce 
bida promer cu nan pensa di 
mara nan curpa cu tur e con¬ 
cecuencianan despues. 

Majornan mester ta mas con¬ 
ciente di e topiconan aki, i evita 
problema pa nan juinan. 

Un ciudadano cu ta stima su 
pueblo i su pais. 

Fechi van der Biezen. 


Les di cuarta na Pos Chikito 

Prome projecto social-cultural pa muchanan di bario 

Yolanda Croes ta gradici su prome “Angelnan sin Hala” 



DIASABRA atardi Yolanda 
Croes a lansa su prome projecto 
social pa muchanan di bario, 
esta e projecto di les di cuarta. 
E projecto aki ta parti di un 
plan grandi cu Yolanda Croes, 
pa medio di su Fundacion Scol 
di Idioma tin planea pa start 
den e barionan di Pos Chikito, 
Sabana Basora y becindario. 
“Nos muchanan mester di otro 
enfoke den nan bida hoben y di 
un forma simpel pero efectivo mi 
kier yuda amplia nan horizonte. 
Pa medio di musica y despues 
cu lesamento, literatura y arte 
nos kier dirigi nos muchanan pa 
asina duna nan mas opcion den 
bida, cu no ta solamente televi¬ 
sion, internet, video-games y 
den aigun caso asta e caminda 
di caya,” asina Yolanda Croes a 
manisfesta. Un grupo grandi di 
mucha a acudi na e prome les di 
cuarta y e cantidad ta creciendo 
pa dia. Esaki ta muestra palpabel 
di e necesidad cu ta reina den 
comunidad pa actividad sano pa 
nos yiunan. “Ultimo tempo un 
sin fin di comision ta lantando 
pa loco, expresando preocupa- 
cion diripiente pa nos hubentud. 
Kisas pasobra ta aha di eleccion y 

pesei hopi ta keda na bla-bla-bla. 
Ami ta un hende pragmatico cu 
no ta papia mucho pero ta actua. 
Pesei den un luna di preparacion 
mi a start cu Hofi Literario y awor 
cu e Projecto Social pa Mucha. 
Ora mi a mira e maldad cu a 
cuminsa lanta cabes den mi bario 
y con nos muchanan ta coriendo 
riesgo di bira victima di esaki, 
mi a dicidi -come educador, 
mama y wela- pa pone man na 
obra. Cu yudansa di un grupo di 
hende cu curason grandi, mi a 
logra cu diasabra mi por a start 
cu mi prome grupo di cuarta. Mi 
tin sigur cu pa otro siman mi no 
tin luga pa pone mucha y mi no 
tin cuarta pa yega, pero manera 


semper mi sa cu tin un solucion 
den cada skina. Awe mi kier a 
gradici mi prome “Angelnan sin 
Hala” cu si no ta pa nan lo mi 
no por a logra lansa mi projecto 
for di nada. Den nomber di tur 
nos musiconan chikito, di nan 
mayornan, di mi staf y directiva 
di Fundacion Scol di Idioma y 
di mi mes persona mi ta gradici 
sr. Endy Croes di Fundacion 
Lotto pa Deporte y sr. Edwin 
Tromp di Aruba Bank. Danki pa 
e tremendo donacion sr. Clifford 
Emanuels di Cliffix Instruments: 
you’re the greatest! Tambe tin un 
cantidad di persona priva cu a re¬ 
gala cuarta y otro material pa mi 
projecto y esnan cu ta ofreciendo 


nan tempo boluntariamente pa 
duna e lesnan di cuarta. Danki 
Laura Santine, Maria Wouters, 
Dr. Britt-Croes, mi ruman Ruben, 
mi mama Avelina Croes, Mirtha, 
Marcia y su yiu muhe. Mi no por 
keda sin gradici mi yiunan y 
nan respectivo casanan pa nan 
pasenshi y pa semper para cla 
pa yuda cu kico cu nan mama y 
suegra entama -y esei ta hopi-. 
Nan ta casi divorcia mi! Boso 
tur ta mi “Angelnan sin Hala” cu 
lo haya un luga special den nos 
“Hall of Farne”. Un luga special 
den mi curason boso tin caba. 
Un danki grandi tambe na mi 
asistente Mayra Helmijr cu a 
‘walk the extra mile’ pa tur cos 


bai netji. Riba e potretnan por 
aprecia momento cu Yolanda 
Croes y su yiu muhe Maruschka 
ta tuma e prome 12 cuartanan 
for di man di sr. Clifford di Cliffix 
Instruments. Riba e otro potret 
un bistå di e grupo di mucha felis 
cu nan cuartanan den man danki 
na boso cooperacion. Pronto 
nos lo por agrega mucho mas 
compania -ya cu mi ta pendiente 
di hopi di boso eyfo- y tambe pa- 
trocinadornan priva na e lista di 
mi “Angelnan sin Hala”. Aruba ta 
yen di hende cu curason grandi y 
pesei mi ta sigui kere den mi isla 
chikito. Laga conhuntamente nos 
sigui cuid’e manera bon yiunan 
di mama.” Yolanda Croes. 

Dushi anochi di conta cuenta di Fundacion Lanta Papiamento 



RECIENTEMENTE a tuma 
lugar na Centro di Bario Noord 
un anochi di Conta Cuenta, 
organisa pa Fundacion Lanta 
Papiamento. Tabata un anochi 
varia masha agradabel y anima 
cu hopi talento, tanto conoci 
como scondi, cu a sorprende 
tur e presentenan. 
Naturalmente e talento natural 
senora Titi Tromp tabata pre- 
sente y el a deleita su publico 
cu dos poema y na un manera 
masha humoristico el a conta su 
aventuranan personal di mucha 
di scol y for di su hubentud 
como Norteno. 

Tabatin presentacion di Marilys 
Becker, un talento hoben cu 


ta skirbi y declama su propio 
poemanan manera Mi Amor y 
Di A te Z, Rosemarie de Windt 
a conta dos cuenta di Pierre 
Lauffeur: Amigu y Un bes so, 
Jasmine Lacle a conta un storia 
cu el a traduci esta E chuchubi 
orguyuso, Marco Christiaans a 
laga e publico sera conoci cu 
su propio inspiracion, e storia 
tocante Cero Pela y su poema 
Desaroyo di un Pueblo, Gwendy 
Sneek a presenta e storia cor- 
tico titula Ta fo’i bo cuenta y a 
declama su poemanan Reina 
sin corona, Aruba y Lamento 
Profundo, Madeleine Kelly a 
declama un poema dedica na 
nos fiesta cultural Dera Gay. 



Tabatin diferente hende cu a 
haci uso di e oportunidad pa 
conta spontaneamente nan 
cuenta, manera Margarita Rosa 
cu a lesa Un Carta, inspira pa su 
trabao na Reclasering y su rima 
tocante e barionan di Noord. 
Eddy Tromp a laga e publico 
scucha un cd di Martin Quan- 
dus den cua e compositor aki 
a traha un cantica cu dicho y 


proverbio na Papiamento. 

Un sorpresa grandi tabata e 
wega “Setentito’ di Shakira 
Tromp, yiu muher di Ito Tromp. 
E wega aki el a traha como 
regalo y tributo pa su tata cu a 
cumpli 70 ana. E ta inspira riba 
“Sesosport” cu t’asina popular 
aki na Aruba y cu e ruman- 
nan Tromp tabata organisa 


y presenta. E presentenan a 
haya chens pa hunga e wega, 
pa haya sa con bon nan conoce 
nan pais. 

E meta di a anochi a keda cum¬ 
pli: Laga pueblo experiencia e 
rikesa di su idioma. E intencion 
di Fundacion Lanta Papiamento 
ta pa sigui organisa anochi 
asin’aki y lo pasa den tur bario 
cu e actividad di conta cuenta. 


Protagonistanan di “Oye Bonita” di bishita na 


La Trattoria El Faro Blanco Restaurant 


CU hopi alegria La Trattoria 
el Faro Blanco Restaurant a 
ricibi bishita di Karoll Marquez 
y Diana Patricia Hoyos kend- 
enan ta protagonisa e famoso 
telenovela “Oye Bonita” di e 
prestigioso cadena Colombiano 
di television Caracol. 

Karoll Marquez, mihor conoci 
den e mundo di spectaculo 
como el Monchi Maestre ade- 
mas di ta actor tambe ta un 
cantanta di vallenato, y Diana 
Hoyos ambos a keda facina 
cu e paisahe spectacular riba 
Aruba cu por ser disfruta for di 
e Terasanan di La Trattoria el 
Faro Blanco Restaurant. Nan no 
a perde pa gana y a saca camara 
pa filma y saca potret. 

BBO ta intachable of desastroso 



DEN e dia nan aki atrobe tin e 
discusion riba BBO. 

Tur cu ta biba na Aruba y ta 
pasando den e miseria cu BBO a 
trece cune lo ta contento ora di 
tende cu por elimina BBO. 

BBO a wordu introduci na un 
manera cruel y injusto pa asina 
demonstra e pueblo cu ora ta na 
favor di aigun cu ta haya ben- 
eficio di esaki tur cos ta posible 
y enberdad tin un problema cu 
e ley aki a pasa den un manera 
hopi sospechoso caminda cu a 
cuminsa na trata na trece con- 
fucion pa saka oposition afor 
pa después bay bulldoze e ley 
di BBO sin mas. 

Awor kier pretende cu esaki 
a pasa legalmente corecto y 
tambe cu mayoria total di par¬ 
lamento. 

Aki ta caminda cu nos systema 
parlamentario ta faya y ta causa 
cu democracia na Aruba ta 
wordu atrapa den un forma no 
usual. 

No tin respet pa opinion di otro 
ta esnan na mando ta dicidi y ta 
deshasi manera cu nan kier cu 
ta bon of no. 

Pueblo después ta esun cu 
mester paga pa tur e fayonan 
cometi y no esnan cu ta comete 
e fayonan. 

Tempo cu a entroduci BBO a 
bisa cu BBO lo reemplaza otro 
retributionnan di Gobienro. 

6 luna promer cu a introduci 
BBO a hisa invoerrechten na 
grandi asina anticipando riba e 
ley di BBO pa intorduci esaki. 

E tempo ey a bisa cu ta tempo¬ 
ralmente e invoerrechtennan a 
wordu ajusta pa juda gobierno 
pero dia cu BBO a wordu intor¬ 
duci por a mira cu e invoerrech¬ 
tennan no a wordu poni bek na 
e tarifa di antes. 

Esaki ta caminda cu pueblo ta 
sali perjudica y cu ta hasi Aruba 
inpagable y ta destruyendo nos 
economia. 

Aki nos por mira claramente 
con no ta tene cuenta cu e 
consequencianan desastroso 
pa cu nos economia basta cu a 
entroduci e ley di BBO pa mas 


entrada millonario ainda tem¬ 
poralmente. 

Mira e efecto con pueblo a 
wordu engana cu e introduction 
di BBO, na lugar di a ajusta e 
invoerrechten bek na su tarifa 
di antes a laga esaki den e 
tarifa temporal cu a causa un 
subida di mayoria biaha di casi 
50%. Awor a bin gaba cu a baha 
impuesto di entrada personal 
esta inkomsten belasting pero 
a lubida cu esnan mas vulner- 
able no ta paga esaki pues nan 
a haya zero plaka bek y mester 
aporta total na e consequencia 
di e BBO. Ora cu a mira e error 
aki a core ajusta minimumloon 
cu 100 florin pero e hecho aki 
tambe ta inflatoir pues e ta 
wordu encorpora den e prijs 
cu pueblo mester paga y asina 
causa un subida di prijs camin¬ 
da cu e gobernantenan tabata 
contento cune pasobra e ora ta 
mas BBo nan lo bay cobra. 

A ajusta e prima di winstbe- 
lasting cu ta algo cu ta si bo 
hasi ganashi bo tin cu paga 
esaki pero en realidad esaki no 
a alivia e situation di esnan mas 
vulnerable den nos comunidad 
pasobra e medidanan aki no ta 
afecta e grupo aki y riba dje no 
lubida cu Gobierno ta cobra e 
comerciante winstbelasting ad- 
elanta sin cu e sa si e tin ganashi 
si of no. 

Locual cu Gobierno a hasi ta 
tuma tur hende hasi y a trata 
na haya e efecto grandi di un 
entrada gigantecso temporal 
pa nan por a haya mas entrada 
di e pueblo y asina debilita nos 
economia y crea mas problema 
social caminda cu criminalidad 
a crese y e pueblo trahador a 
sina conoce miseria y mester 
a cuminsa traha doublé a con¬ 
sequencia cu no tin tempo pa 
e parti social mas di bida cu ta 
enfoca den hubentud cu ta bira 
rebelde y bay den e direction 
caminda cu esnan den bajo 
mundo ta probecha pa hasi uso 
di ofrece entrada facil cu ta re¬ 
sulta den locual Aruba ta exper- 


enciando awor. Un problema 
gigantesco social y criminal. 
Gobernantenan ta ignora nan 
errornan y ta sigui enriquese 
nan mes cu salarionan barbaro 
caminda cu nan entrada si a 
wordu ajusta pa asina nan por 
a haya mas den nan sako fin di 
luna pasobra ta anan ta esnan 
cu a probecha di e ajustacion 
di e impuesto di salario! esaki 
ta yama traha na bienestar di e 
pueblo trahado cu nan ta yama 
e hombre chiquito. 

Awor cu campana a cuminsa 
esaki lo bira cabay di campana 
pasobra pueblo no sa con pa 
cubri nan gastonan sin nan lo 
mester bay accepta un dia cu 
nan tambe tin cu bay forma 
parti di un cirquito cu sigur nan 
lo no a opta pele of ta wordu 
engana un bez mas door di po- 
liticonan cu ta bin ofrece trabow 
temporal pa hasi campana pa e 
gobernantenan. 

Aki ta caminda cu corruption 
ta conta na grandi y tin Gober- 
nante kier bin trata na defende 
cu esaki ta democråtico!!!! 
Pueblo tene bon na consid- 
eracion cu tin hopi manera pa 
drecha e situation y sigur cu lo 
por elimina e BBO basta cu e 
politconan cu ta Goberna stop 
cu e deroche di plaka di pueblo 
pa asina por enrequese familia 
y nan mes. 

Aruba mester di un Gobierno 
cu por Goberna e isla aki na un 
manera drechi y segun reglanan 
di bon Gobernacion. 

Dicon ta core laga familia traha 


edificionan nobo pa asina usa 
plaka di pueblo pa paga huur 
exorbitantemente halto y e 
edificionan di Gobierno no ta 
wordu manteni y ta laganan 
manera cos cu nan lo no ta bal 
nada aki ta caminda cu corrup¬ 
tion ta dal duro y pueblo ta esun 
cu mester paga pa e asuntonan 
aki y no esnan cu a comete e 
fechorianan aki. 

Pues no laga ningun hende bin 
bisabo cu no por elimina BBO. 
Aruba tin un economia habri y 
ta importa mas di 90% di locual 
cu ta wordu consumi riba e isla 
aki y casi no tin exportation ni 
production local. 

Aki ta caminda cu por bisa BBO 
no ta factible pa Aruba y tin 
hopi otro méthodo pa maneja 
e isla aki den un forma hopi 
mas eficiente cu por resalta 
den amplia e poder di forza di 
compra di tur cu tin di bida riba 
e isal aki. 

Y no tin mester di tin un de- 
scrapancia asina grandi cu un 
grupito ta caba cu tur locual 
cu e pueblo trahador no por 
produci ni suporta mas. 

Mester bira realistico y tene na 
cuenta cu tur cos ta, con bo ta 
maneja un asunto. 
Gobernantenan mester sina cu 
Goberna un isla ta mescos cu 
maneja nan propio cartera pero 
si keda exigi mas cu locual cu ta 
produci ta nifica cu e empresa lo 
no tin mas reserva y lo keda sin 
nada na cierto momento. 

Esaki ta locual cu Hulanda 
kier salvaguardia e pueblo 


aki di dje, pasobra anan cu ta 
cooresponsable pa locual cu ta 
pasando riba nos isla y con e ta 
wordu maneja tambe ta mira e 
deroche di paka di pueblo cu ta 
tumando lugar, caminda cu ta 
duna oportunidad pa ladronicia 
di plaka di puebo y nada no ta 
wordu hasi pa evita esaki. 
Cosnan cu ta wordu hasi pa 
enrequese esanan cerca di man- 
datarionan ta wordu accepta 
den parlamento después di cu e 
actonan aki a wordu senala pa 
asina kita e responsabilidad di 
e mandatario pa cu e ta keda re- 
sponsable personalmente pa cu 
su actonan. Aki ta caminda cu 
corruption ta florece ora cu ta 
cubri pa esnan di mesun partido 
cu ta cometiendo fayonan. 
Pues pueblo tene bon na con- 
sideration pa no laga ningun 
hende enganabo cu cos tin cu 
sigui manera cu e ta bay awor y 
tur esnan cu kier bin bisabo cu 
BBO no por wordu elimina ta 
demonstrando bo cu nan meta 
ta pa forma parti di e gang di 
provechado pa asina por trata 
na sigui probecha riba custia 
di e pueblo lubidando cu cierto 
momento fiesta ta caba y banda 
ta stop di toka! 

Nos isla mester di un cambio 
radical pa cu e manejo economi- 
co cu ta hibando actualmente y 
mester hasi sacrificio pa elimina 
tur locual cu ta deroche di plaka 
di pueblo cu of sin bendicion di 
parlamento. 

R. Smit, Santa Martha 8 

Presidente di Parlamento 


Cu respect pa nos Trias politica y democracia 

Huez nunca no por tik nigun Parlamentario of Presidente op de vingers 


SIMAN pasa Presidente di 
Parlamento a tuma nota di 
diferente declaracionnan, hasta 
negativo den medionan di co- 
municacion den direccion di 
Presidente relaciona cu e vere- 
dicto di huez dia 2 di juli ultimo 
den e caso cu parlamentario 
Rudy Lampe a lanta contra di 
minister Candelario Wever. 

Pa cuminsa Presidente di Par¬ 
lamento ta expresa cu irespeto 
e contenido di e caso, cu e tin 
respet pa e institucion huridico 
y ta cosidera e Trias Politica 
fundamental pa garantisa de¬ 
mocracia den un (nos) pais. 
Presidente ta considera cu e tres 
podernan, esta esun legislativo, 
esun ehecutivo y esun hudicial 
ta y tin cu ta separa for di otro. 
Cu otro palabra ningun min¬ 
ister ni huez of corte por sinta 
riba stul di un parlamentario 
of dicta den Parlamento. Y den 
caso esaki sosode nos tin un 
problema cu nos estado di 
derecho, nos democracia ta ser 
afecta seriamente. E hecho cu 
tin inmunidad den Parlamento 
ta ser considera sumamente im- 
portante y necesario pa e trabao 
Parlamentario. Den Parlamento 
e Parlamentario mester tin tur 
instrumento necesario pa e 
por cuestiona gobierno debi- 


damente y gobierno por reac- 
ciona encuanto gobernacion. E 
Parlamentario escohi dor di su 
pueblo ta haya e oportunidad 
den Parlamento pa asina e por 
defende interes di su pueblo 
anto tur Parlamento na mundo 
democaticamente escohi tin e 
inmunidad aki. 

Ora tin debate den Parlamento 
e Parlamentario tin cu sali na 
interes di su pueblo segun su 
valornan, normanan y ethica. 
Anto aki e zapato ta primi. 
Presidente su rol no ta di ed- 
uca Parlamentarionan kico 
nan mester bisa y/of haci. Su 
rol ta di mantene ordo segun 
reglamentonan di Parlamento. 
Pues cada Parlamentario ta 
responsabel pa su comporta- 
cion den Parlamento. Esaki ta 
democracia. 

Por nota alavez den Parlamento 
ken ta esunnan cu semper ta 
tira palabra pa otro. Pa loke 
ta trata ambos parlamentario 
y minister ambos tin cu duna 
cuenta na pueblo pa nan actitud 
tanto den Parlamento como den 
gobernacion. 

Pues no ta huez ta dicidi den 
Parlamento sino Parlamenta¬ 
rionan tin cu duna cuenta na 
nos pueblo pa loke ta trata nan 
trabao y comportacion den Par¬ 


lamento. Pasobra Parlamentari¬ 
onan y no huez ta ser escohi dor 
di NOS PUEBLO. 

Den e caso di e vonnis cu ta ser 
bisa cu huez a tik Presidente 
riba su dedenan por bisa cu 
mirando loke ta describi ariba, 
huez no por tin e pretencion aki. 
Pasobra si esaki ta e caso anto 
nos tin un problema grandi y 
serio pasobra huez ta habri e 
porta pa asina tur Parlamen¬ 
tario bai duna keho riba otro 
na corte, dus corte lo bira un 
oficina di keho y a la vez huez 
lo bira gobernante. Esaki juist ta 
e separacion di poder den nos 
democracia. 

Presidente ta kere cu un huez 
mester ta cauteloso cu expre- 
sionnan den e direccion aki. 

E hecho cu huez ta bisa cu Presi¬ 
dente no a actua of no a actua se¬ 
rio ta indica cu indirectamente 
cu e ta huzga Presidente, a base 
di informacion cu ela ricibi di 
un banda so. Den mesun rosea 
ta menciona den e sentencia 
cu Presidente di Parlamento su 
mannan ta mara y cu reglement 
van orde no ta duna Presidente 
suficiente posibilidad di actua. 
Aki por conclui cu e remarca cu 
e Presidente no a actua no ta na 
su lugar. 

Presidente di Parlamento ta 


Testigonan ta invitå tur hende pa “Keda Alerta!” 


TESTIGONAN di Jehova ta 
cuminzå cu un campana vig- 
oroso pa invitå tur hende pa 
bin scuchå consideracionnan 
interesante tocante Bijbel su de- 
scripcion riba loke hopi ta referi 
na dje como e fin di mundo. 
Testigonan ta convenci cu cada 
un di nan bisinanan lo ta facinå 
y hasta animå pa loke lo pre- 
sentå na e Congreso di Distrito 
pa 2009, “Keda Alerta!”, cu lo 
ta na Cas di Cultura. 
Cuminsando e weekend aki y 
siguiendo pa e siguiente tres 
siman, Testigonan di Jehova lo 
extendé un invitacion personal 
na tur hende di Aruba pa asistf e 
evento di tres dia na Oranjestad 
cu lo cuminsa diabierna 31 di 
juli 2009 na 9:20 a.m. E tema ta 
basa riba un par di pasashi di Bi¬ 


jbel, cu ta inclui Mateo 24:42 y 
Marco 13:37, unda Hesucristo a 
instrui su siguidornan pa “keda 
alerta.” E programa ta concen- 
tra su mes riba con Bijbel ta ilu- 
mina y clarifica e importancia 
di e palabranan aki pa lesador- 
nan di tempo actual di Bijbel. 
Entrada ta gratis y lo no pasa 
collect. E campana di e Testigo¬ 
nan aki lo inclui e distribucion 
di un invitacion atractivamente 
ilustra. Esaki ta similar cu loke 
nan a haci na ana 2007 pa nan 
exitoso Congreso di Distrito “Si- 
gui e Cristo.” Nan ta spera cu por 
extenda e invitacion personal 
na mas tanto hende posibel. 
Localmente, riba e tres islanan, 
e 33 congregacion di Testigonan 
lo apoya e esfuerzo uni aki pa 
haci mas hende conciente di e 


congreso. Ta calcula cu mas cu 
4,000 persona lo asisti tur di e 
congresonan riba e cinco week- 
endnan sucesivo pa e congreso, 
na Aruba y Curagao. Testigonan 
ta anticipa un bon asistencia pa 
e evento. Nan ta mira padilanti 
pa duna un bonbini na e con¬ 
greso na hopi hende no-Testigo 
y ta kere cu hende cu lo asisti 
lo beneficia di e informacion 
practico y al dia cu lo presenta. 
Den e 3 islanan ABC lo tin 5 con¬ 
greso: 2 na Caragao (Hulandes 
y Papiamento) y 3 na Aruba 
(Spano, Ingles y Papiamento). 
Na otro paisnan grandi, man¬ 
era Merca, lo tin 319 Congreso 
na 81 cuidad. Mundialmente 
tin mas cu 7.1 miyon Testigo 
di Jehova den mas cu 103,000 
congregacion. 


haya strano tambe cu Lampe 
no a protesta e momento ey 
mes den Parlamento, sino ta 
keda keto y manda carta pa 
Presidente, sabiendo cu regle¬ 
ment van orde no ta duna 
Presidente caminda pa cana 
achteraf, pa e uza e carta aki 
ora e bai corte. Hopi bon pensa 
dor di Lampe, ingenioso.Pues 
den Parlamento unda cu Lampe 
ta haci su trabao Parlamentario 
e no ta hacie sino a dicidi di bai 
serca un “derde partij” pa keha 
kico a pasa den Parlamento. Ta 
strana Presidente dicon e huez 
no a haci pregunta of cuestiona 
esaki? Pasobra den e caso aki no 


ta trata un mucha of un persona 
cu di un of otro manera no tin 
posibilidad di defende su curpa 
of cu no por reacciona den 
Parlamento. Ta trata di un Par¬ 
lamentario cu ta educa cu difer¬ 
ente titulo dilanti su nomber 
cu por defende su mes verbal¬ 
mente, cu tambe a haci uzo di 
su inmunidad parlamentario pa 
uza palabranan pa ofende otro 
den Parlamento. Dicon huez no 
a puntra of cuestiona esaki ta 
keda un misterio. 

Un cos ta sigur Presidente ta 
keda kere den separacion di e 
tres podernan di Trias Politica 
y den democracia. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 

Ta di strana cu Hulanda ta bin investiga nos gobernantenan? 



Weita ta kende ta papia y acusa otro di viola Statuut y di Trias Politica! 


Pa: Milton D. Gomez 

TIN un dicho na Hulandes cu 
ta bisa “de wereld staat on zijn 
kop”. Traduci na Papiamento y 
adapta na nos actual situacion 
politico e mester ta como lo 
siguiente: “E mundo politico 
den seno di nos gobernantenan 
ta riba su cabez”. Di ripente for 
di tur skina di e gobernantenan 
ta sali un cantidad di acusacion 
contra un cantidad di instancia 
of violacion di reglanan di Stat¬ 
uut y di Trias Politica. 

Ta acusa Hueznan y ta acusa 
Hulanda acompana pa menaz- 
ananserio (?!) di keha Hulanda 
na Nacionnan Uni. Esaki como- 
sifuera Aruba ta miembro di 
Naciones Uni. Ki ridicules! 

Wel wel, si tin gobernantenan 
cu a yega y te ainda ta viola tur 
sorto di regia, nos norma y ba- 
lor, reglanan di respet fatsoen, 
decenciay moral, mester busca 
y lo haya nan na prome lugar 
den e seno di e mesun gober¬ 


nantenan cu su lider sr. Nelson 
Orlando Oduber 100% na cabez 
y bin abao. Ehempelnan ta mul¬ 
tiple. E tempo y espacio ta poco 
pa menciona tur y lo limita mi 
mes na menciona aigun. 

Nos Prome Ministro sr. Nelson 
Orlando Oduber 100% a insulta 
e mama di e lider di un frac- 
cion Parlamentario, Ministro 
di Husticia sr. Rudy Croes a 
insulta e mama di un periodista 
e mesun Ministro sr. Nelson 
Orlando Oduber 100% e insulta 
y menosprecia su propio colega 
Ministro sra. drs. Marisol Lopez 
Tromp yamando e un “broe- 
dende kip”, Ministro di Cultura 
sr. Ramon Lee na mas cu un 
ocasion a falta respet pa su mes, 
su famia y su funcion relaciona 
cu sernan femenino, un Par¬ 
lamentario a drumi bio sunu 
riba tereno publico, un Ministro 
a nenga categoricamente di 
paga invoerrechten y pa colmo 
ta menaza e duanero, un Vice- 


Presidente di Parlamento ta usa 
placa di pueblo pa manda tele¬ 
gram y tarheta di felicitacion pa 
su conocirnan, un Ministro pa 
medio di un fundacion politico 
ta ricibi placa pa su campana pa 
duna permiso, den forma ilegal 
ta trece 3 damita Dominicana 
pa metanan personal politico, 
ta abusa di nan y despues de- 
porta nan. 

E mesun Ministro di Husticia 
aki contra tur regia di contabili- 
dad ta laga un familiar traha y 
pone “sleeping police” cu no a 
sirbi pa nada, e primo si a cobra 
un dineral, e mesun Ministro 
di Husticia a parti permiso pa 
carga arma, e mesun Ministro 
di Husticia atrobe contra tur 
regia di Trias Politica directa- 
mente ta mete den Ministerio 
Publico cu ta parti di e Poder 
Hudicial, e mesun sr. Nelson 
Orlando Oduber 100% contra 
di tur regia di Trias Politica ta 
mete den e Poder Legislativo. 


Esaki cu conocimiento y aproba- 
cion di e Presidente di Parla¬ 
mento, Ministro di Finanza sr. 
Nilo Swaen continuamente ta 
entrega e presupuesto anual 
despues di e tempo legal stip- 
ula, Ministro di Infrastructura, 
sra. drs.Marisol Lopez Tromp a 
laga traha e brug di “madushi” 
contra tur regia di contabili- 
dad, riba insistencia di amigo/ 
politico Rudy Lampe a institui 
e Comision di Berdad cu a 
costa mas di un miyon florin, 
esaki sin destaho publico y sin 
aprobacion di Parlamento. Mr. 
Adi Thijsen segun su propio co- 
partidista Ministro drs. Marisol 
Lopez Tromp contra tur regia di 
moral y etica a traspasa un pida 
tereno erfpacht pa un suma 
considerable na un tercera per¬ 
sona, no menos cu dos Parla¬ 
mentario (ir. Robert Maduro y 
Junior Arends) a ser sentencia 
pa varios Huez y a perde nan ri- 
jbewijs temporalmente y ainda 
nan ta den Parlamento. 


Considerando tur e falta di tur e 
reglanan cu e mesun gobernan¬ 
tenan aki den dia cla a comete, 
ta ki cara e hendenan aki por tin 
pa acusa otronan di supuesto 
violacion di cierto reglanan. 

Ta ki cara nan tin pa keha 
Hulanda, Reino y Hueznan na 
Naciones Uni? Berdaderamente 
nan no tin cuero di cara, ya nan 
no tin ni un tiki di berguenza. 
Gobierno di Hulanda y di Reino 
pa medio di nan propio canal- 
nan ta debidamente na altura di 
tur e bagamunderia y fechoria 
cu e actual gobernantenan 
a comete durante e ultimo 8 
ana. 

Ademas nan ta na altura di 
mucho mas cu nos por imagina 
nos mes. Ta di strano anto cu 
proximamente Hulanda lo cum- 
insa un investigacion tocante 
e funcionamento pesimo di e 
gobernantenan, nos estado di 
derecho, nepotismo, corupcion, 
fraude, etc., etc.? 


Solamente pader Lampe por salba nos Status Aparte 


Scirbi pa Mario Lopez di RED Democratico. 


SOLAMENTE cu e filosofia di e politica 
inovativo di RED cual lo obliga parla¬ 
mento di bay funciona manera mester ta, 
lo por duna di inmediato e garantia cu 
gobernantenan lo keda forsa pa mantene 
nan mes na bon gobernacion. 

Momento cu pader haya e sosten su- 
ficiente di pueblo lo e demostra cu na 
Aruba mes tin hendenan cu boluntad 
pa goberna nos pais segun norma y 
leynan y cu nos no tin mester di control 
externo pa sigura bon gobernacion. 
Naturalmente esaki ta sigura tambe 
bon funcionamento di nos democracia 
y estado di derecho, locual lo reinforsa 
nos autonomia y como tal nos Status 
Aparte. 

Cu actitud di heroe di pader Lampe nos 
ta consider’e como e sucesor di nos lib- 
ertador, pasobra e no ta permiti cu pa 
motibo di mal gobernacion, Aruba lo 
perde su Status Aparte y keda forsa pa 
bira independiente. 


RED lo percura pa husticia social keda 
implementa y pueblo den su totalidad 
lo recibi beneficionan di nos economia 
creciente cual lo keda parti na un man¬ 
era husto entre e pueblo. 

Nos tur ta na altura cu gobernantenan 
desde nos Status Aparte no ta permiti 
control di nan maneho y no ta haci caso 
di consehonan di ningun instancia ofi- 
cial pa controla nos democracia. 

E preocupacion di pader Lampe pa cu 
futuro di nos pueblo y e determinacion 
pa guia esaki den e mihor caminda a haci 
awor cu tur partido tradicional ta tira 
saltonan di desesperacion pa motibo cu 
pader Lampe y RED ta haya apoyo grandi 
di pueblo pa su frankesa y curashi cual 
ya caba a trece un cambio fundamental 
den Parlamento. 

E fenomeno di Parlamentario marioneta 
y e tildamento di AVP / MEP na unda 
nan ta yama otro pa corupto, pa ladron, 
pa ta aplica patronahe politico, pa ta 


privilegia friends and families y pa ta 
ricibi placa for di e asina yama finding- 
and success-fee lo no bay existi mas. 
Despues di e desaroyo positivo aki, Aru¬ 
ba lo bay conoce solamente politiconan 
integro pasobra e politica inovativo di 
pader Lampe no lo ta atractivo pa perso- 
nanan cu ta drenta politica pa enrikese 
nan mes. 

Den un solo alinea: Un Gobierno di RED 
lo bay cumpli cu norma- y leynan di Re¬ 
ino pa loke ta concerni bon gobernacion 
y pueblo den su totalidad lo haya e mes 
un oportunidad pa progresa segun nos 
economia ta crece. 

Cu AVP / MEP den gobernacion man¬ 
era cu nan a hiba e ultimo 23 ananan, 
Hulanda lo forsa nos pa bira indepen¬ 
diente. Manera cualkier ciudadano 
conciente sa, cu e mentalidad actual 
di nos gobernantenan c.q. politiconan 
tradicional, un independencia imponi 
riba nos lo ta desastroso pa e futuro di 
nos existencia. 

Jufrouw Olga Pietersz Wever a bai cu Pensioen 






RECIENTEMENTE na final 
di e ana escolar di Scol Scucha 
Nos, e alumnonan y e otro 
docentenan a tuma despedida 
tambe di nan jufrouw stima, 
Jufrouw Olga. 

E studiantenan a prepara un 
presentacion musical pa e 
jufrouw y su famia. Durante 
e ultimo 7 ananan cu a pasa, 
Jufrouw Olga Pietersz Wever 
a traha na Scol Scucha Nos y 
a custuma hopi cu e studian¬ 
tenan y ta consideranan como 
su yiunan. Ela ricibi te hasta 
carta di mayornan den cual 
nan ta expresa gratitud pa tur 
locual ela haci pa nan yiu. Nan 
ta bai haya Jufrouw Olga su 
falta, y nan a tuma tempo pa 
dun'e un show di despedida cu 
e merece. 

Seroe Patrishi ta berde di MES 


Otmar Oduber y su team den fin di siman a dedica atencion na e bario aki 


OTMAR Oduber ta bishitando 
casnan tur dia na diferente bari- 
onan. Personanan cu ta yame pa 
papia cune, pa e bay bishita nan 
cas pasobra nan kier mustre nan 
sosten pa cu AVP y su persona, 
pero tambe pa conte nan situa- 
cion actual, nan problemanan 
cu nan ta pasando aden danki 
na e mal maneho di Gabinete 
Oduber y pa dune nan ideanan 
cu lo por contribui na un meho- 
racion di calidad di bida di nos 
tur na Aruba. 

Por bisa cu Otmar ta activo 
bishitando cas no awor cu ta 
campana solamente, pero for 
di momento cu el a drenta 
Parlamento, pasobra pa e polit- 
ico di AVP como representante 
di pueblo den Parlamento e 


mester ta den contacto tur dia 
cu nos pueblo. 

Den fin di siman, el a concentra 
den un solo bario caminda cu 
el a bay cu varios miembro di 
Team Otmar pa bishita varios 
casnan di Seroe Patrishi. Aki 
e habitantenan di e casnan a 
ricibi’e cu man habri y un son- 
risa di speranza riba nan cara. 
Nan tabata pidi pa subi bandera 
na nan cas, hasta tabatin cu a 
pidi pa baha bandera di otro 
partido pa subi esun di AVP. E 
habitantenan di Seroe Patrishi, 
mescos cu esnan di otro bari- 
onan, a demostra curashi y a 
confirma cu nan no tin miedo 
pa mustra cu nan tambe tin 
confianza den e partido berde, 
e partido di speranza, e partido 
cu ta cla pa tuma gobernacion 



over y trece e cambio tan anhela Patrishi tambe a bira Berde di e Cambio! Danki Seroe Patrishi, 
pa un y tur aki na Aruba. Seroe MES, pasobra nan sa cu Berde ta danki pa e sosten. 

ProKids ta cuminsa na Bonaire 


DIADOMINGO atardi gezaghebber sr. Glenn Thode a hasi aper- 
tuta oficial di di e cinco anual competencia di Windsurf “ProKids” 
den bahia di Sorobon. E gezaghebber a yega e bahia riba su planki 
di windsurf, algo cu a hala hopi atencion di esnan presente. Riba e 
fotonan por mira e team di Aruba y aigun foto di e apertura oficial. 
Almenos 14 pais ta participante den e competencia di cual tin 87 
participante y 20 di nan ta mucha muher, Hopi Exito na nan tur. 

Senora ta pidi intermediacion 


UN senora, kende a caba di 
haya un amigo nobo, ta haya 
problema cu e ex di su amigo. 
Polis a bay na su cas di C.C.W 
naci na Hulanda di 36 aha, 
diahuebs ll’or di merdia, y e 
ta bisa polis cu e tin problema 
cu e ex di su amigo, e senora 
N.A. naci na Aruba di 37 aha, 
kende a bin su cas y a ranca na 
su porta di cura. 

C.C.W ta bisa polis cu 3 siman 
pasa e muher N.A. a haya sa di e 

Dono di 
trabao no 
kier paga 
trahador 

PRESENCIA di polis a wordo 
pidi diabierna atardi 5.30 na 
un cas den Caya Tumba, p’e 
senora B.S.V. naci na Colombia 
di 51 aha, kende ta bisa polis cu 
el a haya accidente na trabao y 
no ta trahando. 

E ta bisa cu el a bay busca su 
salario, pero e homber no 
kier habri porta. Polis tambe 
a bati n’e porta, pero ningun 
hende a habri, aunke e auto 
Nissan Frontier A-1842 cu ta 
pertenece n’e dono di trabao 
un tal W.V. tabata para dilanti 
di e cas. 

Polis a conseha e trahador pa e 
bay un abogado. 

Keho di 
ladronisia 
duna na 
Santa Rosa 

POLIS a bay diabierna 8’or 
di mainta na Santa Rosa, pa 
un kiebro y ladronisia den e 
lugar.. Eynan polis ta haya 
informacion cu desconoci a 
drenta den e lugar y a habri e 
caha y a bay cu 3300 florin. 
Segun e denunciante, un yabi 
di e lugar ta perdi. Recherche 
ta sigui cu e investigacion. 


relacion cu e tin cu su ex amigo. 
For di e tempo ey, e muher N.A. 
ta haci su bida imposibel. 

El a bisa polis cu e muher ta 
manda un cantidad di mensahe 
mahos riba su celular, y cada 
biaha cu un diferente number. 
C.C.W. a pidi polis pa papia 
cu N.A. p’e stop di cause prob¬ 
lema. Polis a bay papia cu N.A 


y e ta bisa polis cu e no ta busca 
C.C.W. problema, pero e kier 
bise cu e no a kibra ningun dia 
cu su amigo y e amigo ta goza 
di ayudo financieramente di 
C.C.W. 

E ta bisa cu tur dia su amigo ta 
na su cas. Tambe N.A. a nenga 
di e zundra of menasa C.C.W. 
Polis a papia cu N.A. y a bise pa 
no molestia C.C.W mas. 


n n 

“Dios a jamami, ora mi tabata resa y vigila. Y asina mi a separa for di 
boso,di es mundo aki. 

Cu honda pena pero conforme cu boluntad di Dios nos ta anuncia 
fayeeimento inesperadamente di nos mama, wela i ruman stima: 



Dorotea Eustacia Mariet Vda. Vos 

*29/3/1942 +7/7/2009 


Na nomber di su 
Jiunan: 


Su companero: 
Rumannan: 


Nieto(a)nan: 


Famia: 


Demas famia: 


Maria (Lupe) Vos y Geronimo Geerman 

Ly dia y Clifford Emmanuel-Vos 

Edsel y Manuela Vos 

Romelia y Hugo Ortega-Vos 

Robert y Sandra Vos 

Ildo Servania 

Luisa Mariet y Esposo 

Eloy Mariet y jiunan 

Monica y Angelique 
Brandon y Chelsea 
Yaiska y Michel 
Gwendeline y Stephanie 
Cecilia, Lugo, Sue Lady 
Justine y Isabella 

Michael Vos 

Primo(a)nan, comer y compernan, bisinanan, 
specialmente comision di Juana Morto Complex 

Vos, Mariet, Emmanuel, Ortega, Geerman, Kock, 
Simmons, Schenker, Fingal, Servania 


Nos ta pidi nos disculpa si den nos tristesa nos por a lubida un of 
otro famia. 

Ta wordo invita pa asisti na e acto di entiero cu lo tuma lugar 
Diamars 14 di Juli 2009 pa 4’or di atardi saliendo for di Misa Sta. 
Theresita na San Nicolas pa Santana Catolico na San Nicolas. For 

di 2’or di atardi e restonan mortal di “Dorothea” lo ta reposa den Misa 
Sta. Theresita. 

Despensanos después di entiero no por ricibi bishita di condolencia 
na cas. 

Enves di manda krans lo bai tin un box disponibel pa haci un donacion 
na Wilhelmina Kanker Fonds. 


Polis a logra gara un 
ladron, dos a core bay 

PRESENCIA di polis a wordo pidi diabierna 2.30 di madruga, 
na altura di Eagle Club, na unda un testigo a mira 3 homber 
para cu mal intencion y ta parce cu nan kier a bula den e lugar 
pa horta. 

Na momento cu nan a mira polis, nan a core bay den diferente 
direccion. Polis a core tras di uno y a logra pone man riba M.H. 
naci na Aruba di 40 aha. Polis a detene y hibe warda, pa sigui cu 
e investigacion. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Bou di alanan di Dios mi ta Sigur” 

Abo ku a biba bou di amparo di altisimo, 

Ta hospedå den sombra di Dios Omnipotente 
bisa Senor: “ Mi refugio, mi forti, mi Dios, 
den kende mi ta pone mi konfiansa” 

Salmo 91 

Cu honda pena pero conforme cu boluntad di Dios 
nos ta anuncia cu a fayece Cristianamente: 

Sra. Micaela Herrera 

*17-09-1929 108-07-2009 


Na nomber di su yiunan : Irma Maduro y Flavio Faneyte 
Carlos Maduro y Swinda Roza 
Su nietonan : Jonathan 

Calbert y famia 
Clayon 
Toshiaki 
Numazaki 


Bisa-nieta : Caisey Maduro 

Su prima: Estela Moreu 

Manera yiu: Nuria, Key la, Socoro y famia 


Mihor amiganan di cas: Maria Cristina Batista 
Edilia Perez y famia 
Maria Torres 
Mariela Wever 
Mercedes y Julio Arias 
Socoro Baiz 

Ex-coleganan di Fatum 


Famia na Colombia, Venezuela y Panama 


Famia : Maduro, moreu, Altamar, Vives, Beceril, Arias, 

Salcedo Perez, Torres, Baiz, Roza, Simireel, 
Batista, Faneyte, Gorkink, Pol Herrera, Mejia, Loaiza, Martinez, 
Wever 


Acto di entiero lo tuma lugar Dialuna 13 Juli 2009, di 2’or pa 4’or 
di atardi Na Misa San Francisco na playa y despues saliendo pa 
Santana catolico na Santa Cruz. E restonan mortal lo ta reposa for 
di 2’or na Misa. 

Nos ta pidi nos disculpa si den nos tristesa nos por a lubida un of otro 
famia. 

Prostituta a 
cuminsa 
striptease riba 
caya, sin permit 

DIABIERNA anochi durante 
patruya, polis di San Nicolas, 
diabierna anochi ta mira e 
prostituta D.B.H.di 30 ana naci 
na Colombia bisti, unicamente 
cu pana di abao bisti. Polis ta 
hala su atencion, y a mande 
bisti pana, pero e no a haci 
caso, como cu ora cu polis a 
bolbe pasa, ainda e tabata bisti 
mescos. 

Polis a bolbe papia cune y a 
manda bisti pana, sino polis 
ta detene y hibe warda. El a 
compronde. 


Anciano ta 
grita spanta 
ladronnan den 
madruga 

UN habitante di un cas di 
75 ana, diasabra 12.55 di 
madruga, ta pidi asistencia na 
un cas den Otaheitistraat, pa 
un ladronisia. N’e sitio, polis ta 
papia cu e senora di 75 ana y e 
ta bisa polis cu e tabata drumi 
y a tende hende den su cas. El 
a dal un grito y dos homber a 
core bay. 


Mucha di 12 
ana herida 
den pelea 

DIASABRA atardi 3’or, ora 
cu polis ta patruyando, nan ta 
mira banda di e lugar di parker 
di Arubus, un pelea entre dos 
mucha menor di edad. 

Ora cu polis a yega n’e si¬ 
tio, nan ta papia cu e mucha 
homber J.F. di 12 ana, kende 
tabatin su boca basta hincha 
y tambe djente kibra. E ta bisa 
polis cu un tal J.O. a bringa 
cune. Patruya a hibe poli pa 
tratamento y a pone su may- 
ornan na altura pa nan bay 
J.K.Z.P. pa duna keho. 

“The Lord is my light and my salvation” 
Psalm 27 


With deep sorrow the family announces the 
death of their belo ved one : 


Dennis Moses Raymond 

better known as: “Dennis Hamlet” 
who died in Holland 

He is survived by his family in Holland 
Myrna and their two sons Roberto & Sean 

Three sisters in Aruba Doris Raymond, Louise Raymond 
and Sylvia v. Heyningen 

Sisters & brothers in England, Canada, Venezuela and Curacao 
A nephew in Aruba Guillermo Raymond and many nephews & 
nieces abroad 

His good friend in Aruba Morris Lindesey 

The late Dennis will be buried in Rotterdam, Holland. 

A mass in remembrance of his life will be held at the Holy 
Cross Angelican church in Aruba. 

The date will be announced later. 

May the soul of Dennis rest in peace. 

AGRADECIMIENTO 


En nombre de su esposo Francisco Bennet 
Sus hijos : Luicito, Ivanova, Anthony 
Hermanos: Angela, Minervo, Guelo, Nercida , Victor, Enilda. 
Sobrinos: Gustavo, Romela, Nino, Chiki, Oscar, Alex. 
Familiares: Fabian, Rodriguez, Ortega, Cleto, Hernandez, 
Almanzar, Miguel y familia, agradecemos por el 
gran sostén recibidos durante enfermedad 
y fallecimiento de: 



Ana Lucia Bennet 


Gradecimos : El personal del Hospital Dr. Horacio Oduber 
En especial a las Internistas 

Asociacion amigos de Colombia y K.F.C. y a todas las 
personas que dieron su apoyo, durante su enfermedad. 

In vitamos a un accion de gracias este martes 14 de Julio 

en Lagoweg # 34 San Nicolas a las 6 p.m. 

“Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 

Bisa “ Senor: “Mi refugio, mi forti 

mi Dios, den kende mi ta pone mi Konfiansa“ 

Salmo 91: 1.2 

Cu honda pena pero conforme cu boluntad di Dios 
nos ta anuncia cu a fayece cristianamente na Hulanda: 



APOLONIO DANIEL TROMP 

Mihor conoci como “Nel” 
*10-04-1958 f 04-07-2009 


Na nomber di su mama: Romana Tromp - Tromp na Hulanda 
Su senora : Rosa Julia Germosen 

Su yiu : Daniela Tromp 

Su yiunan di criansa : Eduard Julia, Edgard Julia, 

Edsel Julia, Edseline Julia 
Luis Brito y Maria Brito 


Na nomber di su rumanan : Pascualita Wolff y yiunan na Hulanda 

Nora Tromp y yiunan na Hulanda y Aruba 
Escolastica Farro y yiunan na Hulanda 
Horacio Tromp na Hulanda 
Anselmo Tromp 

Leticia Tromp y yiunan na Hulanda y 
Aruba 

Su tanta : Josefa Tromp y yiunan 

Su omonan : Damasco Tromp, Mario Tromp y Jacintho 

Tromp y famia 

Sobrino y sobrinanan, primo y primanan 
Su nieto di criansa : Luis Mario Brito 


Su Ijanan : Edmundo Webb y yiunan 

Tino Henriquez, Senora y yiunan 
Linda Giel y yiunan 
Rosland Kelly 
Germin Brigitta 

Su madrina : Theresita Figaroa y famia 

Su padrino : Domi Tromp y famia 

Comer y Compernan 

Su swanan na Hulanda y santo Domingo 


Su suegro y suegra na Santo Domingo 


Tur amigonan y conocirnan na Aruba y Hulanda, Su Grupo di 
Domino “ Caba Cos” 


Demas famia : Tromp, Germosen,Wolff, Franken, Henriquez, 

Farro, Werleman, 

De Cuba, Croes, Fernandes, Pedra, Brito, Maduro, 
Kelly, Giel, Webb, Aparicio Boekhoudt, Figaroa, 
Scholborg, Brigitta, Erasmus, Rafini, Britten, 
Schaap, Basarat 

Acto di entiero lo tuma lugar Diamars 14-07-2009, di 2’or pa 4’or di 
atardi na Misa Santa Anna na Noord Y despues saliendo pa 
Santana Catolico na Noord. E restonan mortal di Nel lo ta reposa for 
di 2’or na Misa. 


Despues di entiero nos no ta ricibi bishita di condolencia na cas. 

Nos ta pidi nos disculpa si den nos tristesa nos por a lubida un of otro 
famia. 
















281 Local 


Dialuna 13 di Juli 2009 I AWEMainta.com 





Cumana 76 
Oranj estad, Aruba 

Cel: 593-0857/560-1403 


GRADICIMENTO / INVITACION 

Na nomber di su casa, yiunan, mama, rumanan y demas famia. 
Nos kier gradici tur esnan cu a sostene nos durante el momento 
Di fayecimento y entiero di nos difunto stima : 



Sr.Vicente (Chen) Dirksz 


Gradicimento ta bai na tur cu a manda tarjeta, telegram, flor y 
krans y esnan cu a jama nos. 

boso presencia, atencion y carino tawata un gran Consuelo pa 
nos . 

nos no por keda sin gradici Aurora Funeral Home pa tremendo 
servicio y un bunita entiero. 

Alavez nos kier invita pa tres Santo sacrificio di Misa cual lo 
tuma lugar: 

Diamars 14 Juli 2009, pa 7’or di anochi y despues di Misa lo tin 
un 

Santo Rosario na Cas Nunez 5i. 


TA HUUR 


Gemeubuleerd 
apartment 
Adres:Topaz51 
Tel: 586-5497 / 
5694118/5635637 

Computer Les 



'WbrdXP ^Internet 
'PowerPoint 'E-mail 
'Excel XP -Type Let 

Vakantie 


* | Mementomori Funeral Home N.V. 

P i|- Yolanda - Leo - Eugene 

c . Ik Tel: 5833358 - Fax: 5837711 

"Blessed are they that mourn: for they shall be comforted. " 

mattew 5:4 

With deep sympathy we announce the death of: 



Artemio Antioquia 


The funeral will be announed later. 

The first vie wing will be held on Tuesday July 14th, 2009, 
from 8 to 11:30 pm at Mementomori Funeral Home 



Hel Wil Gele Kruis Aruba 

>1 ttMw/Fix 


Ora bo tin diabetis tipo 1, bo curpa mester insulina pa 
baha e nivel di sucu den bo sanger. 

Pildornan no por reemplaza e insulina cu bo curpa ta 
falta, anto pildornan no ta e solusion pa bo. 

Solamente un cantidad exacto di insulina, combina cu 
un bon candidad di cuminda, por baha e nivel di sucu 
den bo sanger. 

Bo ta bai sinti bo mes mihor cu insulina ! 


PA MAS 1NFORMACION I 582-4444 


Office 

Coordinator 

Course AfM75 

'‘TelDplWN&FtMaflOMI 

Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■i Botica na Warda 

Pabou di Brug: Del Pueblo 
Pariba di Brug: Aloe 

Dokter na Warda 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Barco a para 
mei-mei di plas 
di zeta 

ASISTENCIA di polis a wordo pidi diahuebs l’or 
di merdia na waf, unda nan ta wordo informa cu un 
tripulante di un barco a bisa cu su barco tabata mara 
den un plas di azeta. Polis Maritimo a bay controla 
esey y a mira cu esey t’e caso. Lo investiga di unda 
e azeta a sali. 


Ladronan ta horta 
tas cu placa di auto 
na Conch 

E homber J.D. naci na Aruba di 54 ana, ta haci de- 
nuncia di ladronisia for di su auto para na Conch. 
E ta bisa polis cu dos mucha homber den un jeep cu 
tabatin un number so A-26052, a horta un tas for 
un auto na haltura di Conch. 

Despues cu nan a caba di bay cu e tas, e auto a bay 
direccion di Shete. Tambe polis a haya informacion 
cu despues e auto a haya un flattire. 


AnimarRigHts Aruba 

EMERGENCY PHONE NUMGERS 

“Laga tur locual, cu ta sperami ta bunita 
Laga tur locual, cu mi encontra na caminda ta bunita, 

Laga tur locual, cu ta rondonami ta bunita, 

Laga tur locual mi ta laga atrås keda bunita, 
y laga esakinan termina den tur buniteza.” 

Na nomber di su yiunan, nietonan y demas 
famia ta participa cu a fayece: 

Marcelo A. Vrolijk 

*16-01-1929 + 12-07-2009 

Acto di entiero lo wordo anuncia después 

Ta tuma condolencia: Diamars 14di Juli 
Adres: Gen. Maj. de Bruynewijk # 53, Savaneta 

Ora: 7 p.m.- 9 p.m. 



Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


No strana boso di esaki, pasobra e ora lo yega 
den kual tur ku ta den graf lo tende su voz. 

I lo Sali; esnan ku a hasi bon , pa un resurekshon di bida 
esnan cu a comete maldad pa un resurekshon di juicio. 

Juan 5: 28-29 

Nos ta anuncia cu a fayece : 



Sra. AGNES KELLY-TROMP 

Mihor conoci como “Nenne” 

Adres pa condolencia : Aurora Funeral Home 

Diamars 14-07-2009 7’or pa 9’or pm 

Acto di entiero lo wordo anuncia despues 


TIPO Dl CAMBIO OFICIAL 

Valido pa 13 juli 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.50 

1.52 

1.54 

Engelse Pond Sterling 

2.82 

2.87 

2.93 

Zwitserse Frank per CHF. 100 

163.23 

163.95 

164.75 

Ned.Ant. Guiden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

191.36 

193.11 195.05 

EuroperXEU. 100 

245.34 

247.58 250.07 



u 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Local 129 

Polis ta intermedia 
den problema di 
pareha 

DIASABRA merdia l’or , asistencia di po¬ 
lis a wordo pidi na un cas na Ponton pa un 
intermediacion entre un pareha cu ta den 
proceso di divorcio. N’e cas polis ta papia cu e 
homber G.H. naci na Aruba di 39 ana, kende 
ta declara e ta casa cu e muher S.B. naci na 
Colombia di 29 ana y nan tin tres yiu. 

G.H. ta declara na polis cu S.B. tin dos siman 
caba cu el a bay di cas, y a laga su yiunan p’e 
a bay biba cu un tal homber A. Segun S.H. ta 
bisa cu e muher no ta interesa den e much- 
anan y a bisa cu den e dos siman, cu e ta for 
di cas, el a bini dos biaha pa busca pana. E 
muchanan mes e no tin ningun interes den 
nan. E homber ta bisa cu G.B. ta menase 
constantemente y hasta di kima cas cune y e 
muchanan aden, si e sali laga e muchanan. 
E homber ta bisa polis e tin problema cu e no 
por concentra na su trabao. Un rato despues 
pa 2.30, polis nan a bolbe bay n’e cas na 
Ponton. E biaha aki, t’e muher a yama polis, 
como cu ora cu el a busca pana, el a haya su 
pananan den un saco di plastic den veranda. 
E ta bisa polis cu e ta bay divorcia y no ta biba 
mas n’e cas, pero unda e ta keda e no por bay 
cu su pananan. E homber a bise si e no ta biba 
eynan, su pananan tampoco por keda eynan. 
E muher tabata kier pa polis hibe sera, sino 
e ta kibra e bentananan di e cas. Polis a hibe 
warda, na unda nan a laga un trahador social 
bin papia cune. 

Homber ta denuncia 
cu bisina ta maltrata 
su puppy 

PRESENCIA di polis a wordo pidi diahuebs 
12 or di merdia na un cas na Boegoeroei, 
pa un intermediacion, unda un persona a 
kibra pia di un cacho chikito. N’e sitio polis 
ta papia cu e homber J.M. naci na Filipinas 
di 39 ana, y e ta bisa polis cu el a sali un rato 
cu dos cacho na cadena. Un rato despues el 
a tende un cacho grita y ora cu el a bay mira, 
el a haya su puppy cu su pia kibra. E ta bisa 
polis cu e puppy a sali su tras sin cu e sa y a 
drenta den cura di e bisina, cu a dale cu un 
obheto y a kibra su pia. Polis a bay papia cu e 
dono di e cas, pero no tabatin ningun hende 
na cas. Segun informacion J.M. a declara cu 
el a paga veterinario un suma di mas o menos 
600 florin pa trata pata di e puppy. 

Awe nos ta recorda 42 ana di e fayecimento di e 
Abogado di Pueblo, Shon A Eman 



ARUBA t’e nomber cu a com- 
pana Cornelis Albert (Shon A) 
Eman for di dia cu el a nace 
dia 17 di mei 1916 te dia cu 
el a muri, dia 13 di juli 1967. 
Awe nos ta recorda 42 ana di 
fayecimento di e Abogado di 
Pueblo. 

Shon A Eman a lanta di mucha 
den un ambiente di un dedi- 
cacion total na un lucha cu a 
subscribi esencia di su bida: 
E lucha pa Aruba bira un pais 
autonomo den Reino Hulan¬ 
des, e lucha pa saca e pueblo 
Arubano for di pobreza pa un 
futuro cu porvenir. Su tata 
Henny Eman tabata pionero 
di e lucha aki, estadista y 
fundador di Partido di Pueblo 
Arubano (AVP), e partido po- 


litico mas bieu di Aruba. 

Den e ambiente aki e hoben 
Shon A mester a tuma un 
decision pa su bida. Como 
hoben adolescente, el a acepta 
su herencia. Aruba tabatin 
mester di un abogado, un 
persona prepara pa yuda de- 
fende su causa. Su estudio no 
tabata p’e un porta pa bira un 
abogado famoso cu un carera 
briyante. Pa Shon A e estudio 
di abogado tabata e prepara- 
cion cu e mester a haya pa por 
a duna e base legal na Separa- 
cion, p’e por tabata Abogado 
di Pueblo, e nomber cu el a 
haya pa su empeno. 

Na edad di 22 ana Shon A 
Eman a gradua como aboga¬ 
do y a wordo inscribi como 
abogado na Corte di Husti- 
cia. Abogado den Corte p’e 
homber pober y humilde. 
Abogado di Aruba; cu a skirbi 
e documentonan legal y a vo- 
cifera e lucha p’e realizacion 
di e deseo grandi di Aruba 
pa haya un Status Aparte den 
Reino Hulandes. Avance social 
p’e homber chikito, ensenanza 
pa e muchanan den tur bario 


y autonomia pa Aruba y su 
pueblo t’e aspectonan na cual 
Shon A a duna su bida. E or- 
guyo di ta Arubiano a wordo 
transmiti cu cada palabra y 
gesto di Shon A Eman. 

Na edad di apenas 23 ana 
Shon A a wordo yama pa 
prome bes pa sirbi su pueblo; 
eligi miembro di Politieraad 
na 1939 te na 1951, ora nan 
a eligi’e como miembro di 
Eilandsraad cu introduccion 
di autonomia insular; miem¬ 
bro di College van Algemeen 
Bestuur na 1949 encarga cu 
e cartera di Asunto Social; 16 
aha largo el a sirbi su pais den 
Eilandsraad; Presidente di 
AVP di 1957 pa 1967; Lider di 
fraccion pa su partido den Ei¬ 
landsraad y na 1958 a asumi e 
posicion aki tambe den Staten 
di Antiyas. Na 1946 Raad van 
Politie a delegue pa entrega 
na Su Majestad La Reina e 
peticion pa Aruba haya un 
Gobierno propio. 

Na 1948 e tabata lider di e 
delegacion Arubano na Con- 
ferencia di Mesa Rondo. Du- 


rante e conferencia aki, dia 
18 di maart 1948, e fecha cu 
ta recorda te awe como Dia 
Nacional di Aruba, Shon A 
Eman a entrega un mocion. 
Cu aceptacion di e mocion aki 
e derecho di Aruba pa opta 
pa un “Afzonderlijke Status” 
(Status Aparte) pa prome bes 
a keda reconoci. Shon A dedi- 
ca su bida na forma y planifica 
e futuro nobo di su pais. Dia 
26 di mei 1967 pueblo a vota 
na fabor di un combinacion 
di AVP y UNA/PIA/PRO den 
Bestuurscollege di Aruba. Dia 
1 di juli 1967 Shon A a mira un 
sono realiza. Pa prome bes den 
historia tur Diputado den Bes¬ 
tuurscollege tabata Arubiano. 
Poco dia despues, dia 13 di juli 
1967, Shon A Eman a fayece 
inesperadamente. E Abogado 
di Pueblo a muri pober. E no a 
laga riqueza, pero si e herencia 
di un lucha. Shon A tabata 
casa cu Blanche Hartogh, e 
tabata un tata di 8 yiu. E no a 
biba pa mira su yiunan crece y 
bira grandi, pero su memoria 
a sigui inspira y guia nan. Su 
yiu homber mayo, mr. Henny 


Eman, nombra na su abuelo, 
na aha 1986 a bira e prome 
Ministro Presidente di Aruba, 
e pais pa cual tanto Shon A. 
Eman a lucha y sacrifica su 
mes: Un Aruba autonomo den 
Reino Hulandes. Su yiu hom¬ 
ber mas chiquito, Mike Eman, 
awe t’e politico mas popular 
di Aruba y siguiendo su paso 
di servicio total n’e bienestar 
general. 

Su devocion pa pais ta worde 
carga pa un generacion nobo 
cu tambe ta entrega nan mes 
na idealnan pa duna Aruba un 
futuro nobo. Conmemorando 
e idealismo di Shon A Eman 
den serbicio na pueblo nos 
kier duna honor na su sacri- 
ficio pa Aruba y e ehempel cu 
el a laga pa otronan sigui den 
su paso di entrego total na 
pais y pueblo. Su stimacion 
pa pueblo y pais el a pasa di 
generacion pa generacion. 
Su devocion pa pais ta wordo 
carga pa un generacion nobo 
cu tambe ta entrega nan mes 
na idealnan pa duna Aruba un 
futuro nobo. 


Hofi literario ta sigui florece 

Skirbi pa Ruthy”Lady Ruth” Vrieswijk-Bergen. 


Kl dushi y ki bunita, cada presentacion 
den e Hofi Literario di Sra. Yolanda 
Croes den curason di Pos Chikito. Mi 
a hasi chansa na final ora mi a bisa cu 
mi tin un abonnement como un illegal 
oficial, cu no ta di pariba di brug, pero 
cu a cuminsa participa na e hofi dushi 
aki for di su cuminsamento ariba invi- 
tacion di curason, ora cu e mama di Yo¬ 
landa a planta e prome simia, cu ja nos 
por a wak con grandi el a crese caba. Na 
prome lugar pabien na e grupo musical 
“E motibo”, Mirta, Linda, Jean, Ruben 
y Yolanda mes, kendenan a bolbe capta 
cada curason cu nan dushi tocamento 
y cantamento.Specialmente e cancion 
“Paloma” a toca mi curason, ponemi 
hanja “kippevel”, asina bunita canta 
den duo pa Mirta y Jean cu Linda y 
Ruben ariba guitarra tambe. Pabien 
Mario y Linda pa e magnifico presen¬ 


tacion “kort maar krachtig “ di Don 
Quijote. .Ki bunita tawata tambe e 
presentacion di Linda, encuanto su 
“piedranan” firme y inspirativo den 
su bida, su wela, mama y amiganan 
pega na dje. Mi ta sigur cu e mes ta un 
piedra precioso tambe bek pa nan, y 
pa su dushi famia, cu ta lantando den 
ambiente hopi musical. Freddy Mon- 
toya cu su bunita actuacion solo hopi 
impactante y pa e reconocimento ricibi 
for di e motor principal y organisador 
sra. Yolanda Croes. Un anochi unico y 
sublime guia pa e amabel maestra di 
ceremonia, e gran escritor Desiree Cor- 
rea., e man drechi di Yolanda, pasobra 
ta hunto nan ta traha riba e programa 
pa e hofi tur luna. 

Marco Christiaans cu a steal the show 
cu presentacion di un parti impactante 
for di su buki tocante piscador, mi no ta 


corda su titulo na e momentonan aki, 
pero un buki rico na hopi palabranan 
y expresionnan na papiamento cu nos 
no sa tende tur ora. Yubi kiermeen cu e 
no lo mencionami, pero ami si ta men- 
cionele, anto cu hopi amor y carino, 
pa su bunita presentacion di curason 
encuanto su tres bukinan. El a comparti 
e parti di e “spirito” cu tawata siguiele 
cu a pone un sonrisa riba e caranan 
presente. Ta mi hobby, mi gusta, y mi 
tawatatin cu mi aigun poema di cual 
mi a comparti un tocante e poeshi cu 
su cara tur na roeshi, un poema ritmico 
den cual e poeshi ta keda su so, pasobra 
e tawata mucho “picky” y ningun jon- 
cuman tawata bastante bon pe. All in 
all....un anochi encanta y hopi inspra 
atrobe. Djies pa pensa riba e amor y 
carino hinca den e preparacionnan, e 
dushi snacknan etc. den un ambiente 


agradabel, pacifico, suave y trankil, 
pero cu cosnan picante aki aya, ora 
por ehempel na final Linda ta toca 
hunto cu e otronan y ta canta “Venus” 
y “Feeling hot hot hot “, cu a pone 
e hendenan presenta lanta baila cu 
smak. Un repertorio bunita presenta e 
anochi aki, cu menos strea na shelo, pa 
motibo cu John Freddy Montoya a gara 
aigun di e streanan bunita lombrante y 
iluminante pa duna “su dushi” den su 
presentacion solo, cu hopi creatividad, 
algo cu ta normal pe, pasobra actua, ta 
un di su koekinan . Shonnan, pasa un 
dushi dia yen di alegria !!! 

Te cu e next Hofi Literario, un hofi cu 
ta sigui florece....un hofi cu ta sigui 
briya !!! 

Un hofi yena cu alegria, melodia, 
harmonia, cu e bendicion di un simiya 
1111 

EXPRESA BO MES 

Scarsedad den Cuerpo 

Policial 


SEGUN rapport di CBS na 
2008 nos poblacion tabata 
106.000 habitante. 

Si ta corecto loke a ser tresi 
padilanti cu tin mas of menos 
400 agente policial, kier meen 
cu tin pa cada 265 ciudadano 
un polis disponibel!!! 

Si nos habri e corant awe nos 
ta mira un front page, prome 
pagina cu solamente cosnan 
negativo cu ta atraco, lad- 
ronicia di auto, destruccion 
di propiedat di hende, fraude 
cometi riba ciudadanonan den 
pueblo, cu ta afecta nos pais. 
Unda e Aruba nos por mas a 
keda ? 

Unda esnan responsabel ta 
hinka nan curpa awe, cu ta¬ 
bata grita riba nan pecho cu 
nan a logra esaki esaya, unda 
e pueblo por bai pa busca un 
alivio pa e situacion caotico 
aki cu e no a pidi 
pe, sino cu gobernantenan 
mentiroso, cu atrobe a tuma 
pueblo hasi. 

Nos sa cu tin ora ta un agente 
policial como wachtcoman- 
dant tin riba warda, i ta un 
patrouilla hopi tempo pa jega 
na un melding pa motibo di 


un pais desorganisa cu nos ta 
biba riba dje den 2009, cu tur 
e problemanan mundial cu ta 
azotando un mundo cu mester 
tabata e paraiso. 

Conta cuanto ora ta bai perdi 
pa motibo cu e cuerpo poli¬ 
cial mester traha riba tur e 
casonan cu no tabata ta tin 
mester di sosode of cu por a 
wordu evita door di maj or nan 
i mandatario mes. 

Un falta grandi di man pa 
juda, tanto di personal, di ma- 
terial, y di un pueblo conciente 
cu mester a educa nos juinan 
mas conciente! 

Ainda no ta laat, laga nos tur 
cu ta stima nos pais duna un 
man, pa por hanja e bendicion 
di un bon gobernacion, pa un 
hubentud conciente, trahado y 
cu respet y disciplina, pa tata 
I mamanan cu ta stima nan 
juinan i bringa pa nan logra 
lo mihor den bida, pa bari- 
onan uni, mas conciente cu 
nos mes mester haci e trabou, 
i cu ta duna otro un man pa 
tene nan becindario limpi di 
sushedat pero tambe limpi di 
malhechornan i proteha nan 
juinan. 


Cada ciudadano mester ta 
conciente cu cada un di nos 
ta un piedra pa construi mu- 
rajanan fuerte di e pais cu 
semper nos tabata conoce, cu 
nos tur ta desea pa nos i nos 
desendientenan. 

Maestronan por educa hoben- 
nan na scol, pero majornan 
por ta keda un pilar grandi 
i fuerte den e parti aki di nos 
trabou. 

Nos ta topa cu hobennan cu 
ta drenta bruha, cu no kier 
studia, pero al final toch nos 
ta logra cu nan ta cambia, sinti 
e balor di bida i ta hanja un 
diploma pa despues sigi cur- 
sonan anochi pa sigi desarolla 
nan capacidad. 

E hoben ta ripara cu tin hopi 
cos ainda cu nan por logra den 
bida i cu orgullo nos ta mira 
nan despues di varios aha, 
ta bin keiro na scol pa bin 
saludanos. 

Esaki ta e satisfaccion di mas 
grandi i bunita cu un maestro 
por tin. 

Un ciudadano conciente cu ta 
stima su pueblo i su pais. 
Fechi van der Biezen. 


EXPRESA BO MES 

E relacion entre Groenlinks, 
swine flu y RED 

Pa: Remigio A. R. (Mimi) Wever - 42.10.01.44 

TUMANDO nota di e articulo den prensa local cu partido Groen- 
links lo ta “sumamente preocupa cu e aumento drastico di caso 
di swine flu na Aruba”, mi mester conclui cu aki ta trata di otro 
prueba cu atrobe ta for di Aruba mes informacion destructivo ta 
sali pa Hulanda. Mi no ta kere cu tin un solo alma honesto riba e 
isla aki cu lo por acusa principalmente e departamento di salud 
di no ta haci lo maximo pa preveni e flu aki. 

Groenlinks a puntra Staatssecretaris si Aruba lo por atende un 
posibel pandemia, y pakiko Aruba mes no tin su propio laborato- 
rio cu e capacidad pa haci e testnan. Un pregunta cu mas a hala 
mi atencion, ta esun cu “si ta berdad cu ciudadanonan na Aruba 
no ta informa con pa anda cu e griep ora cu nan haya esaki”. 
Lo bo ta basta ingenuo (nai'ef) tambe di kere cu e “vraagsteller” 
mes lo a “yama e diagnostic center na Aruba, y no ta haya con- 
testa”. E preguntanan claramente a wordo “inspira” door di e 
“souffleur” na Aruba, cu cua un bez mas ta wordo insinua cu e 
departamento (nan) cu a y ta atendiendo e swine flu, no ta haci 
nan trabao debidamente. Si bo conoce e relacion entre e partido 
Groenlinks y e partido RED, lo bo sa cu ta den e neishi aki e “souf¬ 
fleur” ta sinta; cu un tiki mas esfuerzo y investigacion lo mi por 
pinpoint tambe e fuente exacto den RED. 

E proximo mensahe di e souffleur den RED pa Groenlinks, mester 
ta bisa cu, contrario na su prome informe, constantemente e 
pueblo ta wordo informa cua medida pa tuma ora tin indicacion 
di symptomanan di e flu. Lo ta bon pa de paso e souffleur copia 
e mensahe ey na tur e departamentonan cu ta traha cu alma y 
cuerpo den e situacion aki, na mesun momento ofreciendo su 
disculpa pa ta desprecia y desbarata nan labor. Si e souffleur no 
sa con pa hinca e carta den otro den bon Hulandes, lo mi por dune 
un man, pa e mensahe wordo bon comprendi pa su “maatjes”. 
Di mes, den e mensahe lo mi quote con e representante di PAHO 
a cualifica e labor di nos “eigen mensen”, esta: “ Excellent is an 
understatement” 


EXPRESA BO MES 

Maneho pa mehora turismo 


TUMA como ejempel nos 
centro di oranjetsad, cuanto 
landlopers ta acumula ey 
banda, pakiko ? 

Ultimo tempo hasta ta golpia 
nos turistanan, i ciudada¬ 
nonan cu tin di pasa eybanda 
pa bai cas despues di trabou. 
Hasi e canamento den cen¬ 
tro mas comodo, mas sigur, 
bunita iluminacion. 

Mas seguridat pa e bishitante- 
nan, tambe pa nos pueblo cu 
tin gana di bay dal un keiro 
wak showcase manera antes. 
Nos por tuma e cantidat di 


autonan horta como algo 
hopi negativo, inseguridat i 
no por culpa cuerpo policial, 
pasobra tin un gran scarcedad 
di agente pa e populacion di 
nos pais. 

Nos por tuma ejempel di e 
concentracion rond di hotel- 
nan grandi. 

Tin hopi restaurant tur rond, 
i tin restaurant cu miembro di 
famia real ta bishita, pakiko 
no por pone klinkers i asera 
bunita, dorna banda di e ca- 
mindanan aki cu palma of otro 


matanan bunita di nos pais. 
Masha hopi turista ta bishita 
e misa di Noord, aki mester 
trese seguridad pa e parti 
aki di caminda cu nan ta fre- 
cuenta. 

Mescos cu tin un team ta tene 
esaki limpi den dia, mester 
tin un cuerpo di seguridad 
anochi tambe pa cuida e cren- 
chi turista cu ta bin nos paisa 
ainda. 

Nos ta un pais chikito i hopi 
vulnerable, metser cuida cada 
pida atracion cu nos por tin. 
Ta un berguensa ora tur dia 


bishitantenan ta frecuenta 
e lugarnan aki i mester mira 
den mal estado cu e caretera 
ta i sin asera drechi, cu por 
pone e bishitantenan lesiona 
nan mes. 

Si nos pais kier mantene tur¬ 
ismo riba nivel, mester cum- 
insa gara e toro na su cacho i 
no manera ta actualmente, si 
rumbo ni mehoransa. 

Cada ciudadano tin cu pone 
un piedra pa mehora e di¬ 
lemma aki, si nos kier mira 


cambio. 

Tambe nos hobennan mester 
bai studia i busca algo di hasi 
despues di studio, pa hiba nos 
pais mas dilanti. 

Nos por usa exmiembro di 
cuerpo policial, militarnan, 
cuerpo boluntario i di com- 
pania di seguridadnan cu kier 
traha un tiki mas entrada, pa 
nan no keda sinta por nada. 

Fechi van der Biezen, ciuda¬ 
dano cu ta stima su hendenan 
i su pais. 

Mike Eman ricibi calurosamente durante concierto di Carimi 


DIASABRA anochi tabata uno hopi festivo na Aruba. Varios 
concierto y celebracionan a tuma lugar den e final di e siman nos 
tras. Carimi, cu ta un banda di Hatianonan procedente di Merca, 
pero tocando musica caribense-Haitiano a haya un acohida hopi 
grandi. Presente e anochi aki tabata lider di partido AVP, Mike 
Eman cu a wordo ricibi calurosamente bou hopi aplauso pa e 
publico presente. Ariba invitacion di un di e organisadornan, Alix 
Geerman, e hoben lider Mike Eman a wordo jama ariba stage pa 
hiba aigun palabra y saluda e publico presente. E anochi a bay 
den masha bon esfera y e ambiente musical a wordo disfruta di 
un manera unico y yen di ambiente. 
























